
esti scivolemaj^/ 



Bone, ĝis 
morgau, 
\KlQ Ŭdiay / 

morgaŭ, 
\Arieloy 



via ins- 
truistino, 
ke ŝi 
klarigu 



Kiam mi estos' 
pli aĝa,mi volos 
scii tiom, kiom 
vi. Kion mi 
devas farP 

Enkonduke 


Karaj amikoj! 

F iniĝis la ĉi-jaraj ferioj aŭ 
libertempoj, kaj antaŭ ni 
estas la nova lernojaro 
aŭ daŭrigo de la interrompita 
laboro. 

Tiu ĉi numero plurloke pri- 
traktas lernejojn, lernantojn, 
instruadon kaj librojn. La 
rubriko Konversaciaj Temoj 
temas pri la nova lernejo kaj la studenta 
vivo, la artikolo pri la pentroarto 
prezentas eminentan studentinon el 
Serbio. Vi legos pri la plej granda kaj 
la plej malgranda libroj en Armenio, 
la rubriko Legu kaj Ĝuu tuŝos la 
traduk-arton kaj du novajn librojn en 


Esperanto, pri kiuj sekve aperas ankaŭ 
recenzo. La rubriko Interkultura Mondo 
raportas pri la konferenco de niaj 

instruistoj en Hungario. En la 
rubriko “LASTE” vi ekscios, ke 
la lernanto estas en la centro 
de la atento en la Jaro de la 
Lernanto, proklamita de UEA 
kaj ILEI. Sed en la numero 
ne mankas kaj distros vin 
ankaŭ aliaj temoj: la tradiciaj 
bildstrioj, kolorigendaj bildoj 
de la rubriko “LUME”, artikoloj pri nia 
sano kaj la sukero, pri flegejoj de bestoj, 
pri la tre interesaj landoj Brazilo kaj 
Benino... - Intervjuoj, spacveturado, 
fabeloj, enigmoj, krucenigmo kaj iliaj 
solvoj, kanto... - Agrablan legadon, karaj 
amikoj! Via redaktoro Stano Marĉek 



Ni ĉiuj estas LERNANTOJ 


K iu povas aserti: 

“Mi scias ĉion!” 

“Mi ne plu devas 
ion lerni”. 

-Neniu! Ni ĉiuj estas 
survoje al akiro de novaj 
pliaj scioj. Sendepende 
de nia aĝo. Lernado 
okazas tra la tuta vivo. 

Kiel la lernado okazas, kio okazas en 
la cerbo, kial infanoj lernas pli rapide 
ol plenkreskuloj, jen demandoj tiklaj. 

La lernado fakte estas kvazaŭ miraklo. 
Neklarigebla fenomeno. 

UEA kaj ILEI lanĉis la Jaron de la 
Lernanto Qulio 2016 - julio 2017) 
kaj provos esplori tiun fenomenon, 
efike helpi al Esperanto-lernantoj, 
lertigi geinstruistojn al trafa agado en 
kontakto kun lernantoj. Pro tio ILEI kaj 
la redaktoro de via revuo Juna Amiko 
ankoraŭ pli atentos pri la enhavo de la 


revuo, ĉar ĝia celo estas 
ebligi al vi agrablan 
lernadon de nia lingvo 
kaj de multaj aliaj aferoj. 

Ofte oni lernas 
el libroj. Legante la 
rakonton pri la vivo 
de Heidi vi malkovros 
kuraĝan knabinon. 

Kami Laifo, kiu rakontas pri la nordo 
de Benino, kie li instruas Esperanton, 
lernas en grandega sudbenina urbo 
informatikon, do li ĉefe lernas per 
komputilo. Sed oni lernas ĉie kaj 
ĉiam, lernado povas okazi surstrate 
aŭ en arbaro, observante plantojn. Ni 
havu niajn okulojn kaj niajn orelojn 
malfermitaj!! Ni nutru nian cerbon!! 

Ni digestu niajn novajn sciojn per nia 
inteligenteco kaj saĝeco!! 

Mireille Grosjean 
Prezidanto de ILEI 

Nova lernejo 

Help-materialo por ekzamenotoj. Rubrikestro: Judit Felszeghy. 


I. Malfacilaĵoj ĉirkaŭ 
la ŝanĝo de la lernejo 

Panjo (P) kaj ŝia 15-jara filino Karina 
(K) babilas en sia hejmo. 

K - Hm... En kia distanco ĝi troviĝas de 
nia nova loĝejo? 

P - Karina, ni ekloĝos province... Tamen, 
tiu ĉi bela gimnazio troviĝas en la 
urbo... ĉiutaga 60-kilometra veturado 
estos laciga por vi! Rigardu, jen oni 
proponas loĝadon en studenthejmo... 

K - Ne! Ne, ne! Mi ne volas loĝi en 
studenthejmo! Tiel mi ne volas 
frekventi la novan lernejon! 

P - Ĉiuvendrede ni veturos al la urbo 
por preni vin el la studenthejmo kaj 
veturigi vin hejmen! Vi ankoraŭ eĉ 
ne rigardis la studenthejmon! Tute 
moderna konstruaĵo, bele ekipitaj 


ĉambroj, ne pensu pri tiaj, kiaj estis 
antaŭ dudek jaroj! 

K - Ne, Panjo, mi ne volas! 

P - Filineto mia, nun mi devas aranĝi ĉion 
rilate la aliĝon: jam dum la somero oni 
ne povos akcepti novajn gelernantojn 
en tia renoma gimnazio; estas tro 
multaj kandidatoj! 

K - Terure! Ĉu mi eble devos fari eĉ 
akceptan ekzamenon? 

P - Certe ne, mi jam interesiĝis pri ĉio 
rekte ĉe la direktoro! Vi simple 
daŭrigos viajn studojn en la nova 
klaso. 

K - Sed mi tute ne volas loĝi en 
studenthejmo! 

P - Karina, vi ankoraŭ eĉ ne vidis la 
faldfolion pri ĝi! Rigardu, kiel 
komforta ĝi estas! Dulitaj, bone 
meblitaj ĉambroj, kun antaŭĉambro, 
vasta duŝejo apude, manĝejo... 

Rigardu almenaŭ la bildojn, kara! 

II. Studenta vivo 

Karina (K), Davido (D), Elinjo (E), 
Francisko (F), Ivano (I), Jozefo (J), 
gestudentoj de la sama klaso, babilas 
post la lecionoj en parko, proksime 
al la gimnazio. 

D - Ĉu iu venos al la studenta klubo por la 
posttagmeza programo? 

E - Pri kio ĝi temos? 

D - Tie disvolviĝos interesa prelego kun 
projekciado pri gotika arkitekturo. 

F - Mi eble saltos tien 7 lerninte la novajn 
vortojn en Esperanto, kaj solvinte la 
matematikajn taskojn. 

K - Ĉi-foje ili estas nekutime malfacilaj; 
mi timas, ke mi eĉ unu ne povos bone 
solvi! 

D - Vespere, se por vi tio konvenas, mi 
povos helpi vin. 

K - Dankon, bonege! Ĝis tiam mi 
trarigardos la geografion kaj 
literaturon; morgaŭ ni skribos 
kontrollaboraĵon; mi ne volas 
malsukcesi! 

F - Miaj kontrollaboraĵoj estas kutime 
plenaj de eraroj, se mi ne povas 
uzi kaŝhelpilon! Krome ankaŭ mia 
ortografio estas terura. 

E - Sed mi ofte sufloras al vi, Francisko! 

G - Mi estas tamen pli zorgema pri la 
morgaŭa praktikado pri kemio. Mi ne 
kapablas parkerigi la kemiajn nomojn 
de la materialoj, kaj la instruistino 
daŭre demandadas pri tiuj. 

D - Ne estas malfacile ellerni ilin, se vi 
konas ilian Esperantan nomon. 

I - Ankaŭ mi konfuziĝas pri la kemiaj kaj 


fizikaj simboloj, kiam la instruisto 
pridemandas min. Bonŝance nek 
kemio nek fiziko estas ekzamena 
studobjekto en la abiturientiĝo! 

D - Mi tamen devos plenumi la akceptan 
ekzamenon, kaj pri fiziko kaj pri 
matematiko, por aliĝi al la arkitektura 
fako de la teknika universitato. 

E - Mi ankoraŭ ne decidis pri la estontaj 
studoj; sufiĉas prepari min por la 
abiturienta ekzameno. Lastjare 
la ekzamenantoj estis altrangaj 
universitataj profesoroj, ili taksis la 
ekzamenitojn tro rigore, kaj do multaj 
malsukcesis! 

K - Trankviliĝu, Elinjo, ĝis tiam ni havas 
ankoraŭ du jarojn! 

F - Se ni ne ripetos la klason, ha ha! 

I - Ege malbona ŝerco, Francisko! Sed 
mi nun lasas vin, kaj mi iros al la 
papervendejo. Elĉerpiĝis la inko el 
mia globkrajono, kaj mi aĉetos ankaŭ 
kelkajn feltkrajonojn. 

K - Ankaŭ mi ekiras, mi havas multe da 
lernendaĵoj. Ĝis baldaŭ, geknaboj! 

D - Karina, atendu; mi akompanos vin 
al la studenthejmo. Mi prenos mian 
registrilon por la posttagmeza 
prelego. 

III. Konvinkaj 
argumentoj por resti 
en la studenthejmo. 

Karina (K) kaj Davido (D) babilas en 
la studenthejma ĉambro de Karina. 

D - Karina, saluton! 

K - Saluton Davido, envenu! 


D - Beletan ĉambron vi havas. 

K - Jes, ĝi plaĉas jam ankaŭ al mi! Ĝi estas 
sufiĉe bone meblita; ne mankas eĉ 
pendigiloj en la ŝranko. 

D - Krome vi lerte ornamis ĝin per bildoj, 
floroj, kaj buntaj kusenoj! Ĉu vi loĝas 
duope ĉi tie? 

K - Jolanda loĝis kun mi, sed ŝi nun trovis 
privatan loĝigon, kaj lastsemajne ŝi 
jam pakis siajn aĵojn kaj foriris. 

D - Ĉu ŝi estis malkontenta pri tiu ĉi 
ĉambro? 

K - Tute ne, sed ŝi volis loĝi kun sia 
amiko. 

D- Ho, dotiel... Fakte mi alvenis por 
demandi, ĉu vi havos tempon ĉi- 
vendrede? 


K - Vendrede kutime mi veturas hejmen. 
Miaj gepatroj, foje nur la paĉjo 
veturigas min. 

D - Foje vi povus fari escepton. Vendrede 
ni ludos korbopilkan matĉon kontraŭ 
la universitata teamo. Alvenu kaj 
entuziasmigu niajn ludantojn! 

K - Bona ideo! Tiel mi telefonos al la 
panjo, ke mi reveturos hejmen nur 
vendredon vespere... 

D - ... se vi ne volas poste festi kun ni, la 
gajnintoj! 

K - Do, bone, mi petos la gepatrojn 
veturigi min hejmen nur sabaton. 

D - Karina, mi povos helpi vin pri 

matematiko; sabaton ni kunlernu. Kaj 
por dimanĉo, sur la murtabulo estas 

anoncita ekskurso al la proksima 
montaro; aliĝu ankaŭ vi, estos gaja 
kompanio tie! 

K (ridete) - Vi konvinkas min restadi 
ĉi tie dum la semajnfino! Miaj 
gepatroj ege miros, ke mi nun ne 
insistas hejmeniri, ĉar komence 
mi ege kontraŭstaris fariĝi 
studenthej mulino! 

Taskoj 

I. 1. Legu la dialogojn, kaj post la unua 

legado provu rakonti en via gepatra 
lingvo (al via partnero, aŭ al vi mem, 
laŭte), pri kio temas la dialogoj! 

2. Substreku la nekonatajn vortojn, 
provu diveni la signifon, ekzemple 
tiel: “geedukada” - ge- / eduk/ad/a. 

Se tiel vi ne sukcesas, provu diveni la 
signifon laŭ la kunteksto! Turnu vin 
al la vortaro, nur se eĉ tiel vi ne povos 
solvi la taskon! 

3. Kolektu, laŭ la dialogoj, kiujn 
studobjektojn lernas, aŭ verŝajne 
lernas Karina! 

4. Kun via partnero formu “ĉu- 
demandojn” rilate la dialogojn, kaj 
respondu ilin, per (laŭeble) kompleta 
frazo. Estu ankaŭ demandoj, kiuj 
bezonas nean respondon! Ekzemple: 
“Ĉu la panjo de Karina proponis al sia 
filino kvarjaran gimnazion?” 

II. 1. Kolektu, kiujn studobjektojn vi 

havis en la bazlernejo kaj (se vi nun 
frekventas aŭ jam finis mezlernejon) 
en la mezlernejo! 

2. Vicigu, kiujn objektojn kaj lernilojn 
oni bezonas (aŭ verŝajne bezonas) 

a) dum leciono pri matematiko, 

b) dum kontrollaboraĵo pri literaturo 
en la gepatra lingvo, c) dum leciono 
pri arta desegnado, d) dum okupiĝo 
pri gimnastikado! 


3. Preparu vian semajnan horaron en 
Esperanto! 

4. Rakontu, sen citaĵoj, kio okazis en la 
unuopaj dialogoj, en pasinta tempo! 

III. 1. Skribu leteron al via amik(in)o, en 
kiu, a) post salutvortoj kaj ĝentilaj 
interesiĝoj, rakontu, b) ke ekde la 
nova lernojaro vi devas ŝanĝi la 
lernejon, ĉar c) vi havis konflikton 
kun unu el la instruistoj/profesoroj; 
kaj priskribu la problemon. Aldonu, 
d) ke vi eĉ (mal)ĝojas pro la 
lernejoŝanĝo, ĉar en la nova aldoniĝas 
nova lingvo, e) kaj la nova lernejo 
situas pli (mal)proksime, tiel ke vi 
devas alkalkuli ankaŭ la bezonatan 
tempon, vojaĝeblojn, vojaĝkostojn. 
Fine f) interesiĝu pri lia (ŝia) lerneja 
vivo, salutu la gepatrojn kaj adiaŭu! 

La letero estu proksimume en 15 - 17 
linioj! 

2. Prezentu (skribe aŭ parole) unu 
el viaj iamaj instruist(in)oj, laŭ la 
aspekto, karaktero, kial vi ŝatis aŭ 
malŝatis lin/ŝin! 

3. Faru dialogon kun via lerno-partnero, 
en kiu vi ambaŭflanke interesiĝas 

pri la lernojaro, studobjektoj, 
geinstruistoj, lernejaj kutimoj 
(ekzemple deviga uniformo, sportado, 
religiaj devoj, ktp)! Se necese, eblas 
noti kelkajn vortojn antaŭ la komenco 
de la dialogo! 

4. Faru dialogon kun via lerno-partnero 
pri la avantaĝoj kaj malavantaĝoj de 
studenthejma vivo! 

5. Priskribu la edukan sistemon de via 
lando en 15 - 20 linioj! Kiaspecaj 
lernejoj estas, ekde kioma aĝo, kun 
kiaj kondiĉoj ili estas frekventeblaj? 
Ĉu, laŭ vi, estas proporcia la situo de 
la lernejoj, mezlernejoj, altlernejoj, 
universitatoj? Ĉu vi estas kontenta 
pri la eduksistemo, kial? Se ne, kiujn 
ŝanĝojn vi enkondukus? 

LUME, la unua mirinda etaĝo 





El mia kolora vivo 

Verkinto kaj desegninto: Pavel Rak " " " 

Kolorigu: 1-ruĝa, 2-helblua, 3-helverda, 4-helbruna, 5-flava, 6-rozkolora, 7-bruna, 8-verda, 9-blua., 10-griza, 
11-viola, 12-helgriza. Verku rakontojn pri tio, kio okazas sur la bildoj. 





















































Renee Triolle 


Sukero: 
ĉu amiko 
aŭ malamiko? 

Vi certe ŝatas manĝi bonbonon 
aŭ kukon kaj trinkas pli-malpli 
regule sukon, sodakvon aŭ 
kokakolaon. Ĉu vi scias, ke 
vi tiel manĝas pli da sukero, 
ol se vi mane prenus plurajn 
sukerkubetojn? 

E n 1850 franco manĝis averaĝe 5 
kilogramojn da sukero jare; en 
1970 la jara konsumado altiĝis 
ĝis 35 kilogramoj! 

Kie kaŝiĝas sukero? Jam 10 000 jarojn 
antaŭ nia erao, en Suda Azio kaj Pacifiko, 
niaj prauloj konstatis, ke kiam ili maĉas 
plantojn, venas sukera likvaĵo. Kaj ili 
konstatis, ke abeloj produktas bonan 
manĝaĵon, mielon. Nun el sukerkano, 
sukerbeto, agavo, acero, sorgo aŭ daktilo 
oni produktas sukeron aŭ siropon. En ĉiuj 
fruktoj kaŝiĝas sukero. Ĉu vi scias, kiu 
frukto estas la plej sukerplena? Daktilo! 

27 gramoj da sukero en 100 gramoj da 
frukto. Preskaŭ duoble pli ol aliaj fruktoj. 
Imagu, kiam vi manĝas 100 gramojn da 
daktilo, vi manĝas 27 gramojn da sukero. 
Se vi manĝas vinberon, ĉerizon, figon 
aŭ bananon, vi manĝas inter 15 kaj 20 
gramojn da sukero. En pomo, pruno aŭ 
piro 10-15% estas sukero; en oranĝo aŭ 
citrono kaj en ruĝaj beroj (fragoj, framboj) 
estas nur 7-10 %. Same en legomoj, 
terpomoj, nudeloj ktp, parto iĝas sukero 
dum vi digestas ilin. 

Kio bonas en sukero? Sukero portas 
energion. Parto estas tuj produktita, alia 



parto stokiĝas en la hepato kaj la muskoloj. 
Sportistoj scias, ke ili devas manĝi pastaĵojn 
(ekz. nudelojn) antaŭ sporta aranĝo, por 
havi pli da energio dum la konkuro. 

La sukero helpas konservi fruktojn laŭ 
diversaj manieroj: marmelado, konfitaĵo, 
ĵeleo, pastaĵoj. 

La sukero facile transporteblas; ĉu en 
pulvoro, ĉu en kubetoj (atentu ke formikoj 
ne malkovru vian pakon!). Jam 350 jarojn 
antaŭ nia erao la hindoj kapablis eltiri 
sukeron kaj transportis ĝin laŭ la sama 
vojo kiel la spicaĵojn. Eŭropo malkovris ĝin 
dum la mezepoko, kiam krucsoldatoj iris al 
Jerusalemo. 

Kio malbonas? La ĝustan nivelon de 
sukero en la sango regulas pankreato. Se vi 
manĝas pli da sukero ol tiu organo povas 
pritrakti, aperas diversaj malsanoj: la plej 
konata estas diabeto. Sed pli kaj pli aperas 
ĉe infanoj kaj junuloj ankaŭ grasegeco, 
kiu mem kreos aliajn sanproblemojn. Ne 
parolante pri karioj en la dentoj! 

Infanoj kaj junuloj estas viktimoj de 
industrio: sukero estas malmultekosta 
kaj donas agrablan guston, kaj sekve, 
industriistoj enmetas sukeron eĉ en 
produktojn kiel ŝinkoj, matenmanĝaj 
cerealoj kaj trinkaĵoj kiel malvarma teo! 

Konklude: manĝu nur la necesan 
kvanton da sukero; trinku simplan akvon 
kaj ne prilaboritajn trinkaĵojn; manĝu 
panon kaj ne matenmanĝajn cerealaĵojn; 
evitu prilaboritajn produktojn; uzu prefere 
mielon; elektu viajn fruktojn; trinku teon, 
kafon aŭ kakaon sen sukero kaj vi bone 
fartos, lasante al vi la plezuron manĝi 
kukon aŭ bonbonon de tempo al tempo! 


■> 10 /juna amiko 


Pentroarto 


* > 


Aranka Laszlo 


Per pentroarto al Esperanto 


Emese Kovacs Pecskai estas 
19-jara, entuziasma junulino 
el Csantaver (Ĉantavir), en norda 
Vojvodino, Serbio. Ŝi tre sukcese 
kunligis Esperanton kun sia 
lerneja fako, hobio kaj estonta 
profesio: pentroarto. Ŝiĵus 
finis la Politeknikan Lernejon, 
fakan mezlernejon en Subotica, 
Serbio. Tie ŝi estis membro de la 
Esperanto-fakrondo. 



D um tiu tempo ŝi ne nur lernis la 
lingvon Esperanto, sed ankaŭ 
agadis multflanke. Ŝi helpis en 
la organizado de la KER-ekzameno (la 
ekzamenoj de UEA laŭ Komuna Eŭropa 
Referenckadro) en 2015, partoprenis 
la internacian dulingvan pentroartan 
konkurson kaj ankaŭ en la kreado de 


logotipo por la Jaro de la Lernanto de ILEI. 

En la konkurso de la Triesta Esperanto 
Asocio “Liliana Cernecca Soranzo 2015” 
ŝi gajnis la duan premion . La mesaĝo de 
ŝia verko estis (Esperante kaj hungare): 
“Savu vivon de la arbaro por viaj genepoj! 
- Mentsd meg az erdot az unokaid 
szamara!” 

Ĉi-jare ŝia logotipo estis elektita 
por simboli la Jaron de la Lernanto de 
Universala Esperanto-Asocio (UEA) 
kaj Internacia Ligo de Esperantistaj 
Instruistoj (ILEI), kiu komenciĝis en 
julio, dum la 101-a Universala Kongreso 
de Esperanto en Nitro, Slovakio. 

Intervjuo kun Emese: 

A.L.: Rakontu al ni pri via renkonto 
kun Esperanto! 

Emese: La Politeknika Lernejo, 
kie mi lernis en la grafika dezajna 
fako, hejmigis ankaŭ la fakrondon 
de Esperanto. Pro mia multflanka 
interesiĝo mi deziris konatiĝi ankaŭ kun 
tiu ĉi lingvo, kaj pere de tiu malfermiĝis 
nova pordo antaŭ mi, plena je eblecoj. 

A.L.: Kion signifas por vi Esperanto? 

Emese: Por mi ĝi estas pli ol unu 
simpla lingvo. Danke al mia instruistino 
plivastiĝis miaj scioj, kaj mi povis 
burĝoni kaj displekti mian pentroartan 
talenton. 

A.L.: Kaj pentroarto? 

Emese: Baze de pentroarto mi planas 
konstrui parton de mia vivo. Laŭ mi 
tre gravas la celoj, revoj, sed ankaŭ la 
persisto. Mi jam atingis kelkajn elstarajn 
rezultojn en pentroarto, kaj pro tio mi 
scias, ke tio estas mia vojo, kaj ke mi 
havas taskon rilate al tio. Mi klopodas 
fari ĉion necesan, por ke mi disvolvu 
miajn sciojn al la plej alta nivelo. 

A.L.: Kion vi opinias pri la ligo inter tiuj 
du, Esperanto kaj pentroarto? 

Emese: Ju pli da lingvoj ni konas, des 
pli ni riĉigas nian personecon, kaj ankaŭ 
ricevas eblecon konektiĝi kun pli multe 
da homoj. Tio ege gravas por mi, ankaŭ 
rilate al miaj planoj por la estonteco, 
inkluzive la kampon de arto. 

A.L.: En junio vi finis la mezlernejon, 


kaj vi daŭrigus viajn studojn en 
Hungario. Ĉu Esperanto troviĝas en 
viaj planoj? 

Emese: Jes, kompreneble. Kvankam 
mi ĝenerale ne majstras pri fremdaj 
lingvoj, sed se mi bezonus mezgradan 
lingvoatestilon por diplomiĝo en 
fakultato, mi elektus Esperanton. 

A.L.: Kion vi mesaĝas al la hodiaŭaj 
gejunuloj? 

Emese: Mi apartenas al tiu ĉi juna 
generacio kaj ni estas kaptitoj de la 
virtuala mondo. Tamen, mi opinias, ke 
spite al tio, ni havas eblecon, kien kaj al 
kio strebi, eble al iu nova lingvo. 

Danke al Esperanto Emese sukcesis en 
sia lernejo gajni la titolon “Lernanto de 
la Generacio 2012-2016”. Krome, fine de 
aŭgusto, ŝi kun du siaj amikinoj okazigis 
komunan ekspozicion de pentraĵoj en 
Subotica. 

Sekvinda ekzemplo! Gratulojn al ŝi! 



■> 12 /juna amiko 


LUDE, la unika dua etaĝo 



<■ 


Amiko fidela 
estas trezoro plej bela 

La rubrikon prizorgas Monika Molnar 




La spac-ŝipo 
trankvile atingis 
la Teron, la 
Kontinenton, la 
Landon kaj fine la 
Urbon. Ĉio iris glate. 
Tiom glate, 
ke eĉ Timemulido alteriĝis 
tute trankvila, sen paniki, sen 
krii, sen plori. Kiel tio eblas? 

Li, kiu tiom multe timis. Fakte, 
la Ulidoj trovis tre efikan 
artifikon! 

S e vi bone memoras, ili ĵus 
volis festi, kiam Timemulido 
ekkriegis pro la terura 
koŝmaro. Do, ili rapide kaj tre 
lerte elturniĝis kun 
3 alumetoj kaj unu 
olivo, kiujn ili trovis 
en la kuirejo. Ili 
konstruis enigmon 
por Timemulido, kiu 
tiom forte deziris 
trovi la solvon, ke li 
forgesis pri ĉio ĉirkaŭ 
si. Ĉu vi sukcesus 
solvi ĝin pli rapide ol 
nia amiketo? Jen ĝi. 

Provu! 

La tasko estas: Jen 
olivo en glaso. Movu 
nur du alumetojn 


I 




l 


por ke la olivo troviĝu ekster la 
glaso. Ĉu vi sukcesos pli rapide ol 
Timemulido? 

Ĉiuokaze, li laboris pri tiu ĉi enigmo 
ĝis la surteriĝo de la spac-ŝipo. Li eĉ 
ne havis tempon por timi, la pordoj 
jam malfermiĝis kaj ekstere... Ho, 
kia ĝojo! Ĉiuj gaje atendis ilin: Avo 
Maljunulo, Avino Maljunulino kun la 
hundino Fidelulino kaj la kvar ĉarmaj 
hundidoj. La Ulidoj estis kontentegaj 
kaj ĵetis sin en la brakojn de la geavoj. 
Kompatindaj maljunuloj, apenaŭ 
ili povis resti sur siaj piedoj kaj 
brakumi unu post la alia ĉiujn Ulidojn. 
Ankaŭ la hundidoj ricevis multajn 
brakumojn, karesojn, kiuj evidente 
ekscitis la etajn “pilketojn” kaj ilia ĝoj- 
danco fariĝis ankoraŭ pli frenezeta. 
Estis Karesemulido, kiu komencis 
nomi ilin “pilketoj”, 
ĉar ilia plej kara ludo 
estis “Mi kaptos mian 
voston” kaj dum tiu 
tre intensa okupiĝo 
ili kuris tiom rapide 
ĉasante sian voston, ke 
oni povis vidi nur etajn, 
ruliĝantajn pilketojn. La 
sceno estis tre amuza 
kaj kun ne malmulte 
da peno, sed finfine oni 
tamen sukcesis enaŭtigi 
ĉiujn por fari la lastajn 
kilometrojn aŭte ĝis la 
hejmo. 


I 


La solvon de la alumet-enigmo vi trovos sur la paĝo 35. 

LUDE, la unika dua etaĝo 


LUDE, la unika dua etaĝo 




La Ulidoj tre ĝojis retrovi la hejmon, 
siajn ĉambrojn, la postlasitajn 
aferetojn, ludilojn, belajn librojn 
kaj... Kaj en la salono la tablo estis 
preparita por granda festo! Estis 
tie ĉio, kio povas plezurigi la 
aventuremajn Ulidojn: sandviĉoj, 
fruktoj, etaj kukoj, grandaj tortoj, 
sukoj, bongustegaj trinkaĵoj kaj en la 
mezo la geavoj instalis la projekciilon, 
do atendeblis surpriz-filmo. Fakte, 
la projekciilo estis tiom granda, ke 
oni instalis ĝin ne tre-tre ofte, nur 
je grandaj eventoj, kiel naskiĝtagoj, 
festoj, vizitoj de gastoj. Scivolemulido 
kaptis la brakon de Avo Maljunulo 
kaj senpacience volis tuj scii, pri kiu 
historio temas. 

- Mia kara Avĉjo, - komencis 
Scivolemulido la strategian 


demandon - diru al mi, kion ni vidos? 
Kiun belan historion vi preparis por 
ni? Ho, viaj belegaj historioj tiom multe 
mankis al ni sur la Luno! Vi eĉ ne 
povas imagi tion! 

- Kara nepo mia, kun Avinjo 
Maljunulino ni longe serĉis la 
plej taŭgan rakonteton por tiu ĉi 
reunuiĝo, kiun ni tiom longe atendis 
foje pacience, foje malpacience. Ni 
multe elektadis, sed mi kredas, ke ni 
trovis samtempe belan kaj interesan 
rakonton de Kira Maire ['kira mer’]. 

Mi tre ĝojas, ke ŝi sendis ĝin al ni kaj 
mi esperas, ke ĝi atingos multajn 
personojn, por ke ĉiuj konsciiĝu pri la 
gravecoj de amikeco kaj de la homaj 
rilatoj. Voku ĉiujn al la salono kaj ni 
tuj komencos la projekciadon. Bonan 
spektadon! 

Kira Maire: 

Mi kaj Vi 

Estis bela, suna tago kaj 
Mi sidis sur la balancilo. 
Ĉio estis bela, tamen io 
mankis al Mi: 

- Mi estas Mi kaj mia vivo 
estas bela, sed... 

Mi sentis sin sola... 

Mi havis ĉion, kio povas 
plibeligi la vivon, sed kun 
neniu Mi povis dividi 
tiun belan vivon kaj tio 
tristigis Min. 




Mi ne sciis, ĉu ekzistas 
persono, kiu povus esti 
amiko de Mi? 
Multe da tempo pasigis 
Mi sen renkonti 
iun ajn. 


Mi rigardis la forajn 
montojn kaj hezitis, ĉu 
valoras forlasi la belan 
hejmon por serĉadi 
nekonaton en nekonataj 
lokoj? Mi ekpaŝis... 


... kaj plu paŝis, sed Mi 
ne trovis amikojn kaj 
Mi tristis kaj ploris. Mi 
bedaŭris jam la forlasitan 
hejman komforton kaj Mi 
ekhavis tristajn pensojn. 


Kelkaj Ulidoj havis 
larmojn en la okul- 
anguloj je la fino de la 
filmeto, sed ĉu larmoj 
aŭ ne, ĉiuj komprenis, 
senescepte, ke la feliĉa 
vivo ne dependas 
de la loko, kiom ajn 
bela ĝi estu, sed de 
proksimeco de amikoj. 
Ili ĉiuj tre kontentis kaj 
sciis, ke la hejmeniro 
estis ilia plej bona 
decido dum la lastaj 
monatoj. 

\ > * 


Mi sentis sin sola. Tre 
sola. Tro sola. Subite, 
kiel miraklo alpaŝis kaj 
alparolis Min iu kaj diris: 
- Mi estas Vi. Mi estas sola 
kaj trista. Ĉu vi volus esti 
mia amiko? 


Apenaŭ Mi povis kredi la 
okulojn kaj tuj diris: 
-Jes! Mi jam preskaŭ 
forlasis ĉion, sed mi 
ĝustatempe trovis Vin! 
Hodiaŭ Mi kaj Vi estas 
amikoj kaj vivas feliĉaj. 


■> 14 /juna amiko Ni aperigas tiun ĉi rubrikon el la antaŭa numero refoje, kaj pardonpetas pro la eraroj, kiuj aperis dum la korektado, pro miskompreno. 

Matenadaran: 

La plej granda kaj la S| 

plej malgranda libro 


La komenco de tiu kolekto de 
la biblioteko Matenadaran 
(armenlingve tiu vorto signifas 
kolekto de manuskriptoj) je la 
nomo de Mesrop Maŝtoc, kreinto 
de la armena alfabeto, okazis 
en la kvina jarcento en la urbo 
Eĉmiadzin. 

E n 1939 ĝi translokiĝis al Erevan, la 
ĉefurbo de Armenio kaj fariĝis kaj 
muzeo kaj scienc-esplora instituto. 
Matenadaran nun enhavas 18 500 
manuskriptojn, el kiuj 14 500 estas 
armenlingvaj kaj 100 000 estas arkivaj 
dokumentoj. En la tuta mondo ekzistas 
pli ol 30 000 armenaj manuskriptoj. 

Ekde la jaro 1940 ĝi eldonas 
“Matenadaranan informilon”, 
armenlingve, kun traduko al la rusa kaj 
la franca lingvoj. 

En Matenadaran estas du interesaj 
eksponaĵoj: la plej granda kaj la plej 
malgranda libroj de tiu giganta kolekto. 
Ilia historio estas sciinda. 



La plej granda, kies nomo estas 
“Predikoj”, estas el la jaro 1202, pezas 
27,5 kilogramojn, enhavas 607 paĝojn, 
havas dimensiojn 71x52 cm, estis skribita 
de monaĥo Vardan dum 3 jaroj. Ĉiu paĝo 
estas farita el ledo de unu bovido. Dum 
la sama jaro Armenio estis atakita de 
malamikoj kaj la libro falis en la manojn 
de muzulmana juĝisto. Armenaj monaĥoj 
el urbo Mush kolektis oferojn kaj elaĉetis 
ĝin de juĝisto. Tragedia evento por 
armenoj okazis en la jaro 1915. En tiu 
momento la pezega libro estis konservita 
en monaĥejo. Forkurante de masakro 
du armeninoj kunprenis ĝin, duoniginte 
ĝin pro la tro alta pezo. Poste la libro 
trairis de mano al mano. Unu parto 
alvenis en Eĉmiadzin, la religia ĉefurbo 
de Armenio, kristana lando. Post longa 
tempo troviĝis, hazarde, la dua parto, 
en la korto de armena preĝejo apud 
la urbo Erzerum. Post longaj jaroj de 
migrado ambaŭ partoj estas nun en 
Matenadaran. En la librego mankas 
17 paĝoj: 16 nun troviĝas en Venecio, 
unu en Vieno. En 1976 du paĝoj de 
la libro estis trovitaj en Ruslando en 
moskva biblioteko kaj transdonitaj al 
Matenadaran. 

La plej malgranda libro de 
Matenadaran, “Kalendaro” el la jaro 1400, 
pezas 19 gramojn, havas la dimensiojn 
4x3 cm, konsistas el 104 paĝoj; la 
personoj, kiuj faris tiun juvelon, uzis 
ledon de nenaskita kaprido, por atingi 
tre malaltan pezon. 

Lida Elbakyan 

Ekstere, la natur-rubriko 


Flegejo por 
sovaĝaj bestoj 

En Finnlando la flegejoj por 
sovaĝaj bestoj laŭeble similas al la 
natura ĉirkaŭaĵo de la bestoj kaj 
situas en arbaro subĉiele. 



L a alkido en la foto nomiĝas Mervino. 
Ĝi havas jam 14 monatojn kaj povas 
nutri sin en la arbaro, sed ĝi ankoraŭ 
bezonas ŝirmon. Kiam oni trovis ĝin, ĝi 
aĝis apenaŭ unu tagon. Sen sia patrino 
ĝi mortus, se homo ne savus ĝin. Ni ne 
scias, kial la patrino lasis ĝin sola. Ĉu 
la alkopatrino mortis en kolizio kun iu 
aŭto, aŭ ĉu ŝi havis ĝemelojn kaj ne povis 
prizorgi kaj mamnutri du idojn? Tiuokaze 
unu ido restas sola kaj mortos. 

La homo, kiu trovis la alkidon, portis 
ĝin al flegejo por sovaĝaj bestoj. La 
flegejon fondis geedza paro, kiu dediĉas 
sin al bestokuracado. Ĉion ili mem pagas, 
kaj la fakturo pri la manĝaĵoj por iliaj 
bestopacientoj estas trioble pli granda ol 
tiu por ili mem. La alkidon ili unue nutris 
per kaprina lakto, ĉiun duan horon. Post 
kelkaj semajnoj ili kondukis ĝin al barita 
ŝirmejo en la arbaro, kiu ĉirkaŭas ilian 
domon. Tie Mervino povas mem nutri sin 
per pingloj de pino, folioj, per io ajn, kion 
ĝi ŝatas. ĉi trinkas akvon el lago, havas 
sian privatan lagobordeton. Ĝi rapide 
kreskas. Oni neniam povos liberigi ĝin, 
ĉar alkoj, cervoj kaj aliaj rangiferoj kvazaŭ 
enamiĝas al sia unua flegisto. Oni diras, 
ke kiu ajn estas la unua estaĵo, kiun la 
ido vidas, la ido sekvos tiun nesepareble. 
Mervino neniam lernos eviti homojn, 
kaj se ĝi estus libera, ĝi povus aliri 
homojn, kiuj ege timiĝus kaj mortigus 
ĝin. Plenkreska vir-alko pezas eĉ 600 
kilogramojn, ankaŭ alkino estas timinda. 
Ĉasistoj havas permeson mortpafi certan 


nombron de alkoj ĉiuaŭtune, por malpliigi 
koliziojn en trafiko kaj la damaĝadon 
de arbetoj, kiujn homoj plantis por 
industrio kaj ekonomia profito. Homoj ne 
mortpafos Mervinon, se ĝi restas en sia 
ŝirmejo, sed kiam ĝi estos plenkreska, ĝi 
allogos ardajn vir-alkojn, kiuj rompos la 
barilojn kaj kaŭzos grandajn damaĝojn. 
Kiam plenkreska Mervino eniros iun 
zoon, mortopafon jam decidis la flegisto, 
kvankam li ege ŝatas sian pacienton. 

En la sama flegejo, kie loĝas Mervino, 
kuraciĝas ankaŭ maraglo, kiu perdis sian 
flugopovon pro la plumbo en la fiŝoj, kiujn 
ĝi manĝis. ĉi perdis tro da gravaj plumegoj 
de la flugiloj pro la plumbo-veneniĝo. Nun 
la flegisto nutras ĝin per senplumbaj fiŝoj 
kaj viando. ĉi loĝas en kaĝo, kvankam 
ĝi ankoraŭ ne povas flugi. Kiam ĝi estos 
sana, ĝi estos libera kaj portos kameraon 
surdorse, por doni al homoj bildojn pri la 
vivo de maraglo en naturo. 

En la flegejo oni kuracas ankaŭ gufon, 
al kiu tordiĝis grava ungo pro kolizio kun 
io. ĉi nun ne povus mem kapti predon. 

La flegistoj splintis kaj bandaĝis la ungon. 
Krome ili masaĝas kaj donas fizioterapion 
al la birdo. 

Se vi iam trovos elnestiĝintan senhelpan 
birdidon, sciur-idon aŭ orfan leporidon, 
ne imagu, ke vi ĝin flegos kaj sanigos. Ne 
provu kapti ĝin. Ĝiaj gepatroj, almenaŭ la 
patrino, gvatas proksime kaj provas zorgi 
pri la ido. Ili scias tion fari pli bone ol 
homoj. Tiun konsilon donis al mi la flegisto 
de Mervino. Raita Pyhala 

■> Legu librojn - premioj - konkursoj 


Legu kaj ĝuu 


Rubrikestro: 



Maigosia Komarnicka, 
ul. Kilinskiego 14/3, 
PL-59-300 Lubin, 
Pollando, rete: 
malgosia. 
junaamiko@gmail.com 



Ne ĉiu povas 
fariĝi tradukisto 

Mi estas certa, ke ĉiu el vi iam 
legis malbone tradukitan tekston. 

iu povas ellerni fremdan lingvon, 

| sed ne ĉiu povas fariĝi tradukisto. 

Tradukisto estas persono, kiu konas 
perfekte almenaŭ du lingvojn kaj tradukas 
el unu lingvo al la alia. Pli da detaloj pri 
tiu fako vi ekscios legante intervjuon kun 
Dietrich Michael Weidmann, la tradukisto 
de du rekomenditaj libroj pri Heidi. 

Dum evoluo de la civilizacio unue estis 
la lingvo kaj nur poste aperis la skribo; do 
buŝa traduko estis certe pli frua ol la skriba. 
Personoj, kiuj tradukas buŝe, rekte dum 
ekzemple internaciaj konferencoj, nomiĝas 
interpretistoj. Tradukistoj kaj interpretistoj 
estis kaj estas ŝlosilaj personoj dum 
internacia komunikado. Ili ofte estas 
subtaksitaj kaj ilia laboro estas ege grava 
precipe en la epoko de progresanta 
tutmondiĝo. 

En la jaro 1953 estis fondita Internacia 
Federacio de Tradukistoj, kiu en la jaro 1991 
rezoluciis Internacian Tagon de Tradukistoj 
por esprimi solidarecon kun ĉiuj tradukistoj 
en la mondo kaj antaŭ ĉio turni atenton al 
ilia grava laboro. La Internacian Tagon de 
Tradukistoj oni celebras ĉiam la 30-an de 
septembro en la tago de sankta Hieronimo, 
kiu fariĝis patrono de tradukistoj. La sankta 


Hieronimo estas ja unu el la plej konataj 
tradukistoj en la historio. Li interalie 
tradukis la Biblion en la latinan (La Vulgato). 

Klubo de bona libro 

L a Biblioteko de Juna Amiko por 
junuloj kaj infanoj kreskas dank’ al 
viaj proponoj. Bonvolu sendi viajn 
proponojn pri libroj, kiuj montras pozitivajn 
valorojn (ekzemple toleremon, amikecon, 
apogon al malpli fortaj homoj), helpas 
kompreni vin mem kaj aliajn, kaj ebligas 
adaptiĝi al nia iom malgaja realeco. La 
proponojn kun la titolo, aŭtoro kaj mallonga 
rekomendo sendu al la supra adreso, 
aldonante la noton: Biblioteko de Juna Amiko. 

Rekomendo 

Por la Biblioteko de Juna Amiko 
Dietrich Michael Weidmann (sur la foto), 
lingvosciencisto, esperantologo, tradukisto, 
ĵurnalisto kaj verkisto, rekomendas la 
de li tradukitajn du librojn pri “Heidi ;; de 
Johanna Spyri, kiuj jam estas haveblaj 
en Esperanto. La unua libro “La migro 
- kaj lernojaroj de Heidi ;; en la germana 
originalo aperis en 1880. Ĝi rakontas 
historion de la alplanda orfinfano Heidi. 
Heidi de sia onklino estis portita al la 
alpopaŝta kabano de la avo, la tiel nomita 
Alponĉjo. Li estis strangulo, vivanta sola 
sur sia alpopaŝtejo, malkontenta pri la 
homoj kaj ilia malboneco. Dank ; al la ama 
malfermiteco de la infano li retrovas sian 
kredon al Dio kaj la homoj. Sed tiam la 
onklino reaperas kaj forportas la infanon, 
ĉar ŝi ricevis monon de riĉega, nobela 
familio el Frankfurto. Heidi en Frankfurto 
devis fariĝi kunulino de la lama filino de 
la domo Sesemann. Heidi en la fremdejo 
malsaniĝis kaj fine preksaŭ morta devis 
reveni hejmen al la alpopaŝtejo, por 
resaniĝi. 

La dua volumo “Heidi povas apliki, kion 
ŝi lernis ;; rakontas kiel la knabino, kiu en 
la fremdejo lernis multon, nun revenas 
kaj ŝanĝas la homojn ĉirkaŭ si. La izolita 
Alponĉjo revenas al la homoj, Kapro-Petro 
lernas legadon, la blinda avino refariĝos 
hela en sia koro, kaj fine la lama Klarinjo, 
kiu vizitas Heidin sur la Alpopaŝtejo, 
resaniĝas de sia lameco kaj relernas 
piedpaŝi. 

La rakonto, kiu estas plena de 
vivosaĝeco kaj amo, estas kvazaŭ 
svisa mito: Heidi, la feeca knabino, kiu 
atingas liberecon per studado, lerninte 
kaj poste instruinte la legadon, estas 
kvazaŭ la kontraŭ-poluso al la vira heroo 
Vilhelmo Tell, kiu defendas la liberecon 
per arbalesto 1 . Tiuj du figuroj kune estas 
simboloj de svisa identeco kaj samtempe 
figuroj por monda identeco kaj bildo, kiun 
la mondo havas pri Svislando. Ĝis nun la 


libroj de Heidi ekzistis jam en 52 lingvoj 
kun kompleta eldonkvanto de pli ol 50 
milionoj da ekzempleroj. Kun la Esperanto- 
traduko la rakontoj de Heidi nun ankaŭ 
fariĝis parto de nia Esperanto-literaturo 
kaj elemento de nia Esperanto-kulturo. 

La du Heidi-libroj aperis en la eldonejo 
Allsprachendienst Esperanto GmbH en 
Uster (Zuriko), Svislando: 

Heidi I: “La migro - kaj lernojaroj de 
Heidi ;; de Johanna Spyri, Esperanto- 
traduko de Dietrich Michael Weidmann, 
ISBN 978-3-9524594-0-9, formato A5, kolora 
kovrilpaĝo de Linda Miĥaela Weidmann, 
100 paĝoj, prezo EUR 20.- 

Heidi II: “Heidi povas apliki kion ŝi lernis ;; 
de Johanna Spyri, Esperanto-traduko de 
Dietrich Michael Weidmann, ISBN 978-3- 
9524594-1-6, formato A5, kolora kovrilpaĝo 
kaj mangao de Linda Miĥaela Weidmann 
kaj originalaj ilustraĵoj de Rudolf Geissler, 
100 paĝoj, prezo EUR 20.- 

La libroj mendeblas ĉe: Svisa Espero, 
Poŝtfako 26, CH-8613 Uster 3, svisa-espero@ 
esperanto.ch 

Intervjuo kun Dietrich Michael 
Weidmann, la tradukisto de la 
libroj pri Heidi. 

Kio kaŭzis, ke vi komencis lerni 
Esperanton? 

Tio fakte estis diversaj elementoj - mi 
eksciis pri Esperanto en mia infaneco 
unue el artikolo en iu kalendaro por 
gejunuloj, kaj aliflanke el legantletero de 
la sciencfikcia serio Perry Rhodan. Kiam 
mi komencis en la aĝo de 13 jaroj okupiĝi 
pri Esperanto, mi eksciis de mia avino, ke 
ŝia patro estis fervora esperantisto (mi 
poste eltrovis, ke li estis kunfondinto de 
Esperanto-Societo Zuriko kaj fondis la 
Esperanto-grupon en Rohrbas-Freienstein 
- do Esperanto efektive jam estas afero 
de mia familio. Ankaŭ mia patro poste 
lernis la lingvon). Tamen daŭris ĝis 1977 
kiam mi la unuan fojon havis kontakton 
kun Esperanto-Societo Zŭrich. La ŝlosila 


1) Arbalesto: pafilo kun arko kaj risorto. 

elemento estis tamen mia unua partopreno 
en la IJK en 1979 en Austerlitz. Kiam mi 
superis la aĝlimon de 30 en 1990 ; mi tiam 
neniam plu maltrafis IJK-n. De 1986 ĝis 1990 
mi estis ĝenerala sekretario de TEJO. 

Ĉu mi bone komprenas, ke havante tiel 
belegan Esperanto-tradicion vi ne estas 
denaskulo? Ĉu neniu en via familio provis 
instigi vin lerni Esperanton? 

La instigon lerni Esperanton fakte mi 
trovis ekster mia familio, sed la kosmopolita 
pensaro ja havis tradicion en mia familio... 

Kial vi elektis por traduki la librojn 
pri Heidi? 

Heidi fakte estas la plej konata kaj plej 
multe legita kaj tradukita infanlibro de 
Svislando entute. ĉi ĝis nun ekzistis en 
52 lingvoj (kun Esperanto nun estas 53), 
kun tuta eldonkvanto de pli ol 50 milionoj 
da ekzempleroj, kaj apartenas al la 100 
plej multe konataj libroj de la mondo 
entute. La rakonto de Heidi peras gravajn 
edukajn valorojn - temas pri la historio de 
orfinfano, kiu estis portita de sia onklino 
al la alpopaŝtejo de sia avo kaj poste estis 
vendita al riĉa nobela familio en Frankfurto, 
kie ŝi grave malsaniĝas de hejmsopiro. Fine 
Heidi revenas al sia hejmlando, kaj en la dua 
volumo la lama filino de la germana familio 
venas al la alpopaŝtejo kaj tie saniĝas, kaj 
la knabino Heidi instruas al sia kunulo la 
Kapro-Petro legadon kaj skribadon. La verko 
jam delonge devintus ekzisti en Esperanto; 
do mia traduko ŝtopis gravan truon en nia 
literaturo. 

Kiom da tempo vi bezonis por prepari 
tutan tradukon de la libroj “Heidi”? 

Mi bezonis po unu monaton por ĉiu el 
ambaŭ volumoj, do entute du monatojn. 

Vi fondis sian tradukentreprenon... 
Priskribu ĝian rolon. 

Tion mi povas facile respondi: Nur 
de Esperanto nuntempe ne eblas por 
mi pergajni mian panon. Tamen dank’ 


al Esperanto mi intimiĝis pli kaj pli 
kun lingvoj kaj fine ja studis ĝeneralan 
lingvosciencon kaj dum la studado 
trovis laboron ĉe tradukentrepreno. 

Kun la posedantino de tiu entrepreno 
mi restis ĉiam en bona rilato kaj kiam ŝi 
mortis en 1992, mi fondis mian propran 
tradukentreprenon, povante transpreni 
parton de ŝiaj klientoj. Dank’ al miaj rilatoj 
en la Esperanto-movado mi povis ankaŭ 
trovi kunlaborantojn en la tuta mondo por 
la plej diversaj lingvokombinoj. 

Via historio konfirmas utilecon de 
Esperanto. Ĉu mi povas prezenti ĝin 
precipe al tiuj, kiuj opinias, ke pere de 
Esperanto ne eblas salajri eĉ malmulte? 

Memkompreneble vi povas tion prezenti. 

Kiajn ecojn de karaktero devas posedi 
tradukisto aŭ kiaj ecoj estas bezonataj 
por bone traduki? 

Tradukisto devas esti homo, kiu atentas 
pri detaloj, havas bonegajn konojn ne nur 
de la lingvoj el kaj al kiuj li/ŝi tradukas, sed 
tradukisto devas havi konojn je nivelo de 
denaska lingvo de la cellingvo, kaj ja estas 
bezonata alta edukado prefere universitata. 
Por tradukado ne sufiĉas simple bone koni 
du lingvojn, sed oni devas havi profundajn 
konojn pri la funkciado de lingvoj kaj 
kompreni, ke vorto en unu lingvo ne estas 
vorto en alia lingvo. Tradukisto devas esti 
kapabla pensi multdimensie kaj nepre bone 
kompreni, kion li tradukas. Do tradukisto 
devas konstante plustudi kaj lerni dum sia 
tuta vivo. Se tradukisto ekzemple tradukas 
faktekston el medicino, tiam li devas same 
bone kompreni tiun temon kiel kuracisto, 
por doni nur unu ekzemplon. Multflanka 
tradukisto do devas esti fakulo en tre 
multaj kampoj. 

Kion vi ŝatas kaj kion vi ne ŝatas en la 
laboro de tradukisto? 

En la tradukista laboro mi ŝatas, ke oni 
ekscias multajn aferojn kaj konstante lernas 
kaj ke oni peras inter homoj kaj kulturoj. 


Kiel aspektas tipa tago de tradukisto, 
Dietrich Michael Weidmann? 

Tio estas tre malfacile direbla, ĉar tipa 
tago ne ekzistas. Ĉar mi ja estas mia propra 
entreprenisto, mi ne nur devas okupiĝi 
pri la tradukado, sed ankaŭ pri la trovado 
de laboro kaj tio ne ĉiam facilas, ĉar 
konkurenco estas granda kaj bedaŭrinde 
pli kaj pli homoj kaj entreprenoj ne estas 
pretaj pagi al tradukistoj tiom, kiom ilia 
laboro valoras. Ofte klientoj mem ne 
komprenas, kiom malfacila laboro estas 
bona traduko kaj tiam simple serĉas la 
helpon de tradukistoj, kiuj ne estas sufiĉe 
edukitaj kaj pretas labori je malalta prezo 
- ĉar la klientoj ja ofte ne konas la fremdan 
cellingvon, al kiu la teksto devas esti 
tradukita, ili ofte nur poste rimarkas, ke 
tia decido estis katastrofa eraro. Poste tiuj 
samaj klientoj revenas ofte kun tiaj fuŝaj 
tekstoj kaj petas de mi, ke mi nun riparu 
tiun fuŝon, memkompreneble volante pagi 
eĉ malpli, ĉar ili ja jam havis kostojn por la 
fuŝo... Ke riparo de fuŝa traduko donas pli 
da laboro ol komplete retraduki la tekston 
estas tiam alia temo... 

Donu tri aŭ kvar konsilojn al tiuj, kiuj 
deziras fariĝi tradukistoj. 

Unua konsilo: Konsciu, ke nuntempe estas 
malfacile vivi de tradukado. Precipe se vi 
tradukas al aŭ el la angla, la konkurenco 
estas giganta. Se entute vi volas vivi de 
tradukado, vi devas havi apartajn konojn 
kaj prefere kapabli traduki en tiel nomataj 
“ekzotikaj” lingvokombinoj (do el kaj al 
lingvoj, kiujn ne ĉiu duonklerulo eklernis). 
Ankaŭ gravas, ke vi specialiĝas en unu aŭ 
pluraj fakoj, ĉar oni ja bezonas kvalifikitajn 
faktradukistojn. Tiam vi nepre bezonas 
universitatan edukadon (bakalaŭro, 
magistro aŭ eĉ doktoro) en la lingvoj, el kaj 
al kiuj vi tradukas kaj en la fakoj, pri kiuj vi 
okupiĝas. Literatura traduko estas alia afero, 
ofte ja eblas tion fari nur kiel hobion, aŭ oni 
devas trovi subvenciantojn, kiuj pretas pagi 
vian laboron. Kun Esperanto-tradukoj ja 
nuntempe apenaŭ eblas gajni monon. Tamen 


ankaŭ por hobiaj tradukoj validas la tute 
samaj kriterioj kiel por profesiaj rilate al la 
kvalito. Grava ankaŭ estas, ke bona traduko 
ĉiam devas esti kontrolita de aliaj homoj. 

Mi havis du tre bonajn esperantistojn, 
kiuj rekontrolis la du Heidi-librojn, sed 
eĉ malgraŭ severaj kontroloj tamen ne 
eviteblis, ke kelkaj eraretoj postrestis... - tio 
ja montras, kiel malfacile estas traduki. 

Ĉu vi jam preparas sekvan tradukon? 

En mia entrepreno, tio memkompreneble 
estas teknikaj gvidlibroj por diversaj firmaoj 
kiel ekzemple la svisa poŝto. En Svislando 
ja la ĉefaj bezonataj lingvoj estas la naciaj 
lingvoj germana, franca kaj itala, kaj do 
la plej grandaj volumoj de nia komerca 
laboro estas tradukoj de la germana al la 
franca kaj itala kaj reciproke. Krom tio 
estas regule bezono de tradukoj el kaj al 
la angla, hispana, portugala, rusa, japana, 
ĉina, nederlanda, hungara, pola, tajlanda, 
araba, kutime el kaj al la germana, franca 
aŭ itala kaj foje ankaŭ aliaj lingvo-kombinoj. 
Foje ankaŭ venas petoj pri Esperanto kaj 
la romanĉa, tamen de tio ne eblus vivi 
nuntempe. 

En Esperanto mi planas nun en kunlaboro 
kun Svisa Esperanto-Societo la tradukon 
de alia grava svisa infanlibro, nome la libro 
“Sonoril-Urĉjo” el la romanĉa originalo 
“Uorsin”. Plej konata estas la germanlingva 
versio “Schellen-Ursli”, de kiu lastjare aperis 
sukcesega kinofilmo. 

Via blogo (http://informejo.ch ) havas belan 
transsendon: “Vizioj, ideoj kaj instigoj por 
pli bona mondo”. 

...kion mi aldonu: Legu la verkaron pri 
hilelismo kaj homaranismo de Zamenhof, 
miaj idealoj, ideoj kaj konceptoj plejparte 
kongruas kun tio, aldoniĝas la elemento pri 
protekto de nia biosfero kaj egaleco de viroj 
kaj virinoj, problemoj, pri kiuj oni ne tiom 
konsciis en la epoko de Zamenhof... 

Mi kore dankas kaj deziras samajn 
sukcesojn. 

Ekkonu mian landon 
pere de ĝiaj legendoj 

Konkurso ne nur por junaj legantoj 



Ĉi-numere mi proponas reveni al 
Brazilo okaze de la 31-a Somera 
Olimpiado, kiu okazis en Rio-de- 
ĵanejro kaj daŭris de la 5-a ĝis la 21-a 
de aŭgusto. Rigardante olimpiajn 
ludojn vi havis ankaŭ eblecon admiri 
la antaŭan ĉefurbon de Brazilo kaj mi 
nun prezentos al vi du belajn lokojn 
de tiu lando: la novan ĉefurbon de 
Brazilo kaj Bonan Esperon. 

A prile mi vizitis tiujn belajn lokojn kaj 
/\ rekomendas ilin al vi. La ĉefurbon 
-Z \.pro tio, ke ĝi estas vere unike 
konstruita, kaj Bonan Esperon pro tio, ke 
ĝi estas magia loko, kiun ĉiu esperantisto 
devus enskribi en sian vojaĝkalendaron. 

Kiel kutime, unue per kelkaj informoj 
konatiĝu kun de mi rekomenditaj lokoj. 
Klopodu trovi ilin sur la mapo kaj poste 
faru konkursajn taskojn. 

La 21-an de aprilo 1960 Brasilia (Espe- 
rante Braziljo) fariĝis la nova ĉefurbo de 
Brazilo. Ĝi do havas nur 56 jarojn, sed 
la ideo konstrui novan ĉefurbon ekestis 
jam en la 18-a jarcento. En la jaro 1956, 
dank ; al la tiama prezidento Juscelino 
Kubitschek, estis anoncita urboplanada 
konkurso. Du brazilaj arkitektoj, Lucio 
Costa kaj Oscar Niemeyer, eluzis la plej 
modernajn solvojn, kiuj estis aplikitaj en 
urboplanado kaj konstruarto. Tiumaniere 
la arkitekturo de la ĉefurbo karakteriziĝas 
per futurismaj konstruaĵoj el vitro, 
marmoro kaj ŝtalo, sed ne mankas ankaŭ 
multe da arboj kaj herbejoj. 

La plano de la urbo similas al aviadilo 
aŭ fluganta kondoro. Laŭlonge de la 


du “flugiloj” situas loĝkvartaloj. Sur la 
(imagita) kabineto de la aviadilo troviĝas 
la bela placo de la tri povoj (leĝdona, 
ekzekutiva, jura) en tri gravaj palacoj 
- la parlamento (deputitejo, senato), la 
prezidenta sidejo kaj la supera kortumo. 
Ĉeokaze oni kreis la belegan artefaritan 
lagon Paranoa (48 km 2 ), kiu estas ankaŭ 
unu el gravaj allogaĵoj de la urbo. 

La celo de la arkitektoj, kiuj planis 
kaj konstruis la ĉefurbon, estis neceso 
garantii al la loĝantoj sunon, verdaĵojn, 
spacon kaj koncentrigi kvartalojn de la 
urbo (komercan, administran, hotelan, 
entreprenan...). 

La arkitektoj planis la ĉefurbon kiel 
idealan aglomeradon kaj ja idealaj urboj 
ne ekzistas. Ili malgraŭ tio celis la 
perfektecon, foje forgesante pri estonta 
loĝanto de la urbo, ekzemple ne planante 
trotuarojn kaj do perpieda vizitado de 
la urbo estas tre malfacila. Hodiaŭ tiu 
urboplanisma eksperimento estas de 
multaj kritikata, sed ni memoru, ke la 
nova ĉefurbo de Brazilo komence de la 
20-a jarcento ankoraŭ ne ekzistis. ĉia 
unika arkitekturo kaŭzis, ke la urbo 
estas enskribita en la liston de la Mondaj 
Kulturaj Heredaĵoj de Unesko. 

La urbon Brasilia vi nepre devas viziti 
por mem konvinkiĝi, ke tio estas urbo de 
multaj kontrastoj: betono kaj arboj kaj 
herbejoj, kuraĝa arkitektura impeto kaj 
oferdono de laboristoj, romantika legendo 
de ekesto de la urbo kaj politikaj decidoj 
de ĝia disvolvo ... 

Vizitante la ĉefurbon, ĉefverkon de 
modernismo, vi nepre interalie devas 
viziti futurisman konstruaĵon de la 
Parlamento, kiu similas al granda pesilo, 

katedralon kun la formo de dorna krono, 
la ponton de Juscelino de Kubitschek, 
Palacon de Tagiĝo (oficiala loĝejo de 
la prezidento de Brazilo), maŭzoleon 
de J. Kubitschek kaj belegan kun bluaj 
kolorvitraĵoj adorejon je la nomo de la 
sanktulo Don Bosco. 

La novan ĉefurbon Braziljon oni 
konstruis dum rekorda tempo, en 3,5 
jaroj kaj tiumaniere plenumiĝis profeta 
sonĝo de sankta Johano Bosco (respektive 
Don Bosco). En la jaro 1883 pastro Johano 
Bosco en Italio havis sonĝon, ke inter la 
15-a kaj 20-a paraleloj sude de la ekvatoro 
“naskiĝos nova riĉa civilizacio, kie fluos 
lakto kaj mielo”. 

Vizitante Brazilon, oni devas nepre plani 
viziton ne nur en la ĉefurbo, sed ankaŭ aŭ 
antaŭ ĉio en Bona Espero. 

Bona Espero estas edeno sur la tero. 

Tiel mi ĉiam pensos pri tiu belega loko. ĉi 
estas loko, kiu havas animon, kiu vivas kaj 
kiu estas plenplena de amo. Ĝi ŝanĝas nian 
pensmanieron, nian vidmanieron de la 
mondo, nin. 




Pri Bona Espero oni povas legi arti- 
kolojn, librojn, rigardi fotojn aŭ spekti 
filmojn, sed tio estas nur anstataŭaĵo. 
Veran Bonan Esperon ĉiu sentos nur 
estante tie, surloke. Tiam oni spertas 
ion nekredeblan, neforgeseblan, 
neimageblan... Restado en Bona Espero 
konsciigas al ni potencon de naturo, sed 
ankaŭ fortegon de la homo. 

Bona Espero situas en la centro de 
Brazilo, 250 km norde de la ĉefurbo, 
proksime de la urbo Alto Paraiso, 
proksime de la nacia parko Chapada dos 
Veadeiros (Altebenaĵo de Cervĉasistoj). 
Bona Espero okupas terenojn de savano. 

Ĝi estas savano malriĉa je kreskaĵoj. 

Ĝi abundas ĉefe je sekecaj herboj kun 
nemultaj arboj. Maldensa disloko de arboj 
estas rezulto de manko de akvo. Pluvas 
en la pluvsezono, do somere kaj vintre en 
la seka sezono estas daŭre sune kaj nokte 
malvarme. La mondo de bestoj de brazila 
savano ne estas tiel riĉa kiel en Afriko. 

Malgraŭ tiel malfacilaj vivkondiĉoj Bona 
Espero estas oazo de verdaĵo kun du mil 

arboj, legom- kaj frukto-ĝardenoj kaj kun 
sep konstruaĵoj. La nunan bildon de Bona 
Espero ni ŝuldas al la esperantistoj Ursula 
kaj Giuseppe Grattapaglia, kiuj rezignis 
sian komfortan vivon en Italio kaj venis 
al Bona Espero, por helpi realigi idealojn, 
kiujn ĉiuj homoj sentas en sia koro, sed 
plejofte ne kuraĝas realigi. 

Kiam ili alvenis, surloke estis nur unu 
konstruaĵo, kiu postulis tujan riparon. 
Dum sia pli ol 40-jara volontula laboro 
tiuj du idealistoj kune kun volontuloj 
el la tuta mondo konstruis sekvajn pli 
modernajn konstruaĵojn, edukis pli ol 
800 infanojn, ne forgesante ankaŭ pri 
la ĉirkaŭa naturo. Tiamaniere Bona 
Espero fariĝis loko - farmbieno - kie 
oni produktas necesajn legomojn, kiuj 
garantias memsufiĉon al loĝ- 
antoj kaj alvenantaj gastoj. Mi 
estis surprizita, eksciante, ke 
dum kultivado de legomoj kaj 
arbofruktoj ĉi tie oni ne uzas 
kemiaĵojn. Ĉiuj nutraĵoj estas 
preparitaj el freŝaj produktoj. 

Imagu do freŝan sukon, kiun vi 
preparas ŝirkolektante freŝajn 
pasifrukton, foliobrasikon, citro- 
non aŭ petroselon. Vi kirlas ĉion, 
aldonante iom da akvo, kiu ĉi tie 
estas pura, elfonta. Aŭ ĉu vi ima- 
gas glaciaĵojn sen iu ajn kemiaĵo? 


Ekzemple el avokado? Apetitega! 

Ekzistas tiuj lokoj en la 
mondo, kiuj impresas nin 
per siaj antikvaĵoj, lukso kaj 
atrakcioj, kaj jenaj lokoj, kiel 
Bona Espero, kiuj miregigas per 
alia maniero. Ĉi tie estas vera 
internacia esperantista centro, 
memsufiĉa, realiganta socian 
laboron, plenumante gravan 
rolon utiligi loke kaj internacie 
Esperanton. Du idealistoj, en 
la kunlaboro de multaj aliaj 
esperantistoj, scipovis krei belan 
lokon sur la tero, en kiu regas 
amo, solidareco, amikeco, justeco, etika 
kunlaboro. Alvenante al Bona Espero, 
mi ne imagis, kian grandegan laboron, 
amon kaj fidon devis Ursula kaj Giuseppe 
enmeti en tiun lokon, ke ĝi estu tia, kia ĝi 
estas hodiaŭ ... Dank’ al tio Bona Espero 
konfirmas, ke ĉiu el ni povas esti tia, kia 
ŝi/li deziras esti, senkonsidere pri aĝo, 
edukiteco, deveno, socia statuso... 

La konkursa tasko estas jena: 

Respondu: Kio estas por vi amikeco? 

La konkursan taskon bonvolu sendi kun 
viaj nomo, adreso kaj indiko “Konkurso 
- legendo” ĝis la 30-a de septembro 
2016 al la adreso de Centrum Edukacji 
Mi^dzykulturowej - Wrodaw, ulica 
(strato) Legnicka 65, PL 54-206 Wrodaw, 
Polska/Pollando. 

La sorĉa kanto-mondo 

La rubrikon preparas Malgosia Komarnicka, 

ul. Kilinskiego 14/3, PL-59-300 Lubin, malgosiajunaamiko@gmail.com 



Kanto akompanas nin ĉie... 

Ni volonte aŭskultas ĝin, ĉar ĝi 
helpas vidi kaj krei alimaniere 
la mondon, ebligas revi aŭ 
transdoni niajn sentojn. 

A 


G i ankaŭ helpas akiri pli bonajn 
rezultojn dum lernado, ĉar 
lernantoj ludante samtempe 
lernas, kreskigas sian emocian engaĝiĝon 
en la lerno-procezo. Sufiĉas nur ekkanti, 
kaj ili tuj rememorigas kanto-vortojn. 
Tiumaniere la lernantoj plej bone kaj 
sugeste alproprigas al si la materialon de la 
leciono, ofte ne konsciante, ke ili ekzercas 
sin en fremda lingvo. 

La laboro kun kanto havigas ĝojon kaj 
kontenton al la lernantoj; do ni ne malhelpu 
ĉi tiun agrablecon de kantado dum la 
Esperanto -lecionoj. 

Mi proponas kune kanti la kanton 
Ludilo, kiun vi trovos en la libro Nova 
aventuro de Halina Kuropatnicka-Salamon. 
Halina Kuropatnicka-Salamon estas 
aŭtorino de la vortoj de la kanto. Nekonata 
tamen estas la aŭtoro de la popola muziko. 


Ludilo 

Ludilo tre grava 
estas pilko flava. 
Vespere, matene 
ĝi saltas serene. 

Refreno: 

Lala lalala... 



Vespere , matene 
ĝi saltas serene. 
Do mi kun rideto 
saltas kun pilketo. 

Refreno: 

Lala lalala... 

Ludilo 



Valso 


Popola melodio 



La melodio estas aŭdebla ĉe: https://www. 
youtube.com/watchlv -J9sOj2DVLtO 

Kantu kaj lernu! - Bonvolu sendi al mi 
viajn proponojn de viaj naciaj kantoj, por 
ke la legantoj de Juna Amiko havu eblecon 
ekkoni belajn kantojn el la tuta mondo. 

Rubrikestro: 
Elena Nadikova, 
E-klubo “Betuleto” 
Lernejo/Ŝkola 56, 
pr. Traktorostroitelej, 38 
RU-428028 Ĉeboksari, Rusio 
lena_espero@mail.ru 



Konferenco de 


Saluton, karaj legantoj! 


Jam finiĝis somero kaj ni 
alkutimiĝis dum tiu tempo legi 
pri diversaj internaciaj aranĝoj, 
kie esperantistoj denove lernis kaj 
spertis interkulturecon. 


T iun-ĉi rubrikon ni dediĉas 
al la ĉefa jara kunveno de 
ILEI - Internacia Ligo de 
Esperantistaj Instruistoj. Juna Amiko 
estas revuo por komencantoj de 
tiu organizo. Kaj kie komenci sian 
esperantumadon? Ankaŭ en ILEI- 
konferenco, kompreneble! 

Ĉi-jare ĝi okazis meze de Eŭropo 
- en Hungario, en la tre afabla urbo 
Nyiregyhaza. ĉi situas en la plej orienta 
parto de la lando. Nyiregyhaza estas unu 
el la 7 plej grandaj urboj de Hungario. 
ĉi estas konata unuavice kiel la fama 
kuracloko. Tie situas banejoj kun 
minerala saniga akvo. 



ILEI 



La loko estis perfekte elektita ankaŭ 
rilate al la konferenc-kondiĉoj. Je dispono 
de la konferencanoj estis konstruaĵoj 
de Nyiregyhaza universitato - unu el 
la scio- kaj klerig-centroj en Hungario. 

Laŭ la programero oni povis esti aŭ 
en granda salono aŭ en malgranda 
klasĉambro. Ĉiuj ejoj estis bone ekipitaj 
per necesaj teknikaj kaj aliaj bezonaĵoj. 

La ĉi-jaran ILEI-konferencon 
partoprenis 130 esperantistoj el 26 
landoj de 5 kontinentoj. 

La temo de la 49-a ILEI-konferenco estis 
“Novaj vojoj de lernado”. Temis ne nur 
pri Esperanto-studado, sed ĝenerale pri 
la eduka procezo. La temo estis elektita 
ne hazarde. La moderna mondo tute 
ŝanĝis la nunan pedagogian situacion. 

Se antaŭe instruisto ĉiam superis la 
lernadon kaj la lernantojn, hodiaŭ iliaj 
roloj egaliĝis. Pere de modernaj teknikaj 
lerniloj la studentoj ofte facile memstare 

studas diversajn fakojn. La sukceso de 
tiuj paĝaroj, ekzemple, por Esperanto - 
Duolingo aŭ Lernu.net - pruvas ŝanĝojn 
de la nuna edukado. Krome, graviĝis 
komunikado ene de la eduka procezo. 

Do, ILEI kiel organizo de instruantoj 
devas, kompreneble, konsideri tion. 

La temo de la 49-a ILEI-konferenco 
tute kongruis kun la flanke de UEA 
proklamita Jaro de la Lernanto - JdL. 
ĉi estis lanĉita en Nitro (Slovakio) dum la 
101-a Universala kongreso de Esperanto 
(UK) - kaj daŭros dum unu jaro ĝis la 
UK-2017 en Seulo (Koreio). Dum tiu jaro 
estas planataj diversaj aranĝoj, rilataj 
al la edukado. La 49-a ILEI-konferenco 
komencis realigadon de JdL laŭ la 
propra programo. Dum la konferenco 
en Nyiregyhaza okazis multaj tre alt- 
kvalitaj prelegoj, prezentoj, atelieroj. Oni 
povis diskuti pri diversaj aspektoj de la 
eduka procezo, pri rolo de Esperanto 
en interkultura lernado. La eminentaj 
prelegintoj prezentis riĉajn kolektojn de 




instru- kaj kapablig-materialoj, proponis 
interesajn diversspecajn ekzercojn. 

Ĝenerale la programo estis tre riĉa kaj 
densa, kiel kutime dum la ILEI-kunveno. 
Ĉiu partoprenanto povis elekti iun aŭ 
alian programeron laŭ propraj deziro 
kaj intereso. Diversaj aktivaĵoj plenigis 
la tutan semajnon. Altnivelajn prelegojn 
sekvis interesaj debatoj, seminarioj, 
diskutrondoj, cerbumado pri diversaj 
gravaj temoj. Ĉiu povis proponi proprajn 
ideojn, vidpunktojn, sciojn por la 
komuna pripensado kaj pritraktado. Tiuj 
opinioj tre gravas por ILEI, ĉar ili donas 
novajn stimulojn kaj agaddirektojn por la 
ligo pri instruado kaj kapabligo rilate al 
Esperanto. 

Kompreneble, nepris diversnivelaj 
kursoj pri Esperanto, gviditaj de spertaj 
kaj lertaj instruistoj. Ilin partoprenis 
pli ol 60 konferencanoj, inter ili pli ol 
20 novuloj. Fine de la kursaro okazis 
ILEI-ekzameno por la partoprenintoj. 

25 el ili sukcese trapasis la ekzamenon 
kaj dum la fermo en solena etoso ricevis 
siajn diplomojn. Krome, atestilojn ricevis 
11 komencantoj, kiuj diligente lernis 
Esperanton. 

Dum la konferenco la partoprenantoj 
ne nur havis la eblecon viziti diversajn 
kursojn/seminariojn, sed povis studi aŭ 
perfektigi siajn instru-kapablojn. Okazis 
kelkaj sukcesaj prelegoj kaj trejnadoj pri 
tio, gviditaj de profesiaj spertuloj (Zsofia 
Korody, Mireille Grosjean, Duncan 

Charters kaj aliaj). Ilin partoprenis multaj 
instruemuloj el diversaj mondanguloj. 

25 el ili ankaŭ ricevis diplomojn pri 
instruista trejnado, 5 konferencanoj 
spertigis sin en provlecionoj. Krome, tre 
valoris, sendube, interŝanĝo de instru- 
spertoj, kio okazis konstante dum la 
diversaj programeroj. 

Kaj, kompreneble, la konferencanoj 
malkovris por si mem Hungarion - ĝiajn 
kulturon, tradiciojn, vivon. Dum la 
konferenco okazis belegaj koncertoj de 
la lokaj artistoj kaj grupoj. Ekzemple, 
per siaj kantoj ĝojigis la partoprenantojn 
Attila Schimmer - la fama hungara 
kantisto. Gajajn hungarajn dancojn, 
inkluzive, kompreneble, la faman 
ĉardaŝon, prezentis lokaj folkloraj grupoj. 
Nacia vespero restis en la memoro de la 
konferencanoj kiel la plej signifa impreso 
ene de la kultura programo. Ne mankis 
ekskursoj. La partoprenantoj ne nur 
konatiĝis kun Nyiregyhaza mem, sed 
kun ĝia bela kaj fama ĉirkaŭaĵo. Dum 
la tuttagaj ekskursoj la konferencanoj 
gustumis lokajn trinkaĵojn kaj eĉ mem 
produktis ĉokoladon. 

La konferencanoj demonstris ankaŭ 
siajn kapablojn - dum la internacia 
vespero. Sonis kantoj en diversaj lingvoj, 
muziko el diversaj mondopartoj, la 
partoprenantoj ĝuis belegajn naciajn 
dancojn. Dum unu vespero koreoj 
plezurigis la konferencanojn per siaj 
dancoj, muziko, prezentoj. Ja Koreio 
gastigos la ILEI-kunvenon venontjare. 
Danke al tiu prezento la ĉi-jaraj 
konferencanoj jam povis imagi la etoson 
de la ILEI-Kongreso en Koreio. 

Tradicie okazis Lingva Lestivalo. Por ĝi 
oni elektis etnografian subĉielan muzeon 
Sosto. Kaj scivolemuloj povis lerni kaj 
ekzerciĝi en la hungara lingvo, kiu estas 
unu el la plej malfacilaj lingvoj en la 
mondo. Sed ja esperantistoj alkutimiĝis 
superi lingvajn barilojn, ĉu ne? 


Dum ripoztempo, kiu fakte ne multis, 
la partoprenantoj havis ankaŭ la eblon 
iom sanigi sin en diversaj banejoj 
kun minerala akvo. La organizantoj 
zorgis pri rabatoj por la konferencanoj, 
kio estis aparte tre agrabla. Do, 

Esperanto protektas ne nur pacon kaj 
interkomprenon, sed ankaŭ la sanon - 
morale kaj fizike, ĉu ne? 

Line de la konferenco okazis enketo 
pri ĝiaj rezultoj. La partoprenantoj 
skribis siajn impresojn, rimarkojn, 
sugestojn, venintajn de siaj observoj kaj 
spertoj dum tiu ĉi aranĝo. Tiuj resonoj, 
sendube, estas ege valoraj por la 
sekvontaj jarkunvenoj de ILEI! Ja reago 
de membroj estas la unua instigo por la 
Ligo kaj ĝia Estraro. ILEI planas daŭrigi 
tiun novan iniciaton pri enketado por 
pli bona realigado de siaj ĉefaj celoj kaj 
taskoj. 

La konferenco finiĝis per preskaŭ 
3-taga densa kaj fruktodona Estrar- 
kunsido de ILEI, kie oni konkludis la 
rezultojn de la ĉi-jara kunveno kaj planis 
sian laboron por la sekvonta tempo. 

La ĉi-jara konferenco estis la lasta, 
ĉar dum la komitat-kunsido de ILEI 
en Nyireghaza oni decidis nomŝanĝi 
venontajn jarkunvenojn al kongresoj 
de ILEI. Tiu nomo pli kongruas pro 
abundeco kaj varieco de la programo. 

La sekva ILEI- jam-kongreso okazos 
en Koreio - lando de UK-2017, en la 
marborda urbo Busan, la 15-22-an de 
julio 2017 (rigardu la paĝaron de ILEI 
http://www.ilei.info/ aŭ la facebook- 
grupon https://www.facebook.com/grou 
ps/158807324552503/?fref=tŝ). Do, karaj 
JA-anoj, se vi kontentiĝis, legante tiun ĉi 
materialon pri la ĉefa jara ILEI-kunveno, 
bonvenon al Koreio! Ni denove ĝuos la 
veran interkulturan etoson danke al nia 
internacia lingvo Esperanto! 

Elena Nadikova 
estrarano de ILEI 

Eteka Kami Laifo Innoncent 

En la norda parto de Benino 

Jen Innocent Laifo Kami Eteka, juna studento pri informatiko 
en granda urbo Abomey-Calavi en la suda parto de Benino; sur la 
foto li staras apud tipe vilaĝa dometo afrikstila de la Nordo. 



ia domo estas domo, kiu apartenas 
al la etno “Peul” aŭ “Gando”. Oni 
vidas tiujn etnojn en la norda parto 
de Benino. Viroj kreuniaj virinoj vivas en 
tiaj domoj kun siaj infanoj. Tiuj homoj 
estas la plej malriĉaj. Tiu domo situas en 
la departemento Alibori, la komunumo 
de Gogonou, en la vilaĝo, kiu nomiĝas 
Cinancerou. La loĝantoj de tiu vilaĝo estas 
“Peul”. De tiuj etnoj 
venas infanoj “Talibe”. 
La infanoj Talibe estas 
infanoj, kiuj petas 
manĝon sur la vojoj, en 
la manĝvendejoj ĉiun 
tagon, kaj vespere iras 
hejmen por lerni el la 
Korano. 

Mi neniam vivas en 
tia domo. Ĉirkaŭ tiu 
domo estas kampoj. La 
kamparanoj kreskigas 
maizon, milion kaj 
sorgon. Ili bredas 


bovojn, kaprojn, 
ŝafojn, kokojn ktp. 

En tia domo estas 
nek televidilo nek 
elektro. Mi estis en 
tiu vilaĝo la 20-an 
de januaro 2016 por 
eduki gepatrojn de 
tiaj infanoj registri 
ilin en la lernejo. Mi 
estis sendita en la vilaĝon de neregistara 
organizo (NRO), dediĉita al la eduko de 
orfoj, de forlasitaj infanoj. 

La nomo de tiu NRO aludas al jena saĝa 
frazo: “Laboro estas trezoro”. 

Mi vidis virinojn, kiuj lavis siajn vestojn 
apud la rivero. Mi intencas iri tien de 
tempo al tempo. Mi sentas min feliĉa en 
tiu vilaĝo. La vilaĝo estas sen bruo. 

Luiza Carol 

Sorina el nuboj 

Foje, knabino ankoraŭ nenaskita 
promenis en la ĉielo, por esplori 
la mondon de sia onta vivo. Neniu 
homo sur la tero kapablis vidi la 
ontan knabinon, kiun akompanis 
malgranda blanka nubo. La kun- 
vojaĝanta duopo estis soranta tage 
kaj nokte super montoj, maroj, 
lagoj, riveroj, arbaroj, dezertoj, 
urboj, vilaĝoj... 

D ume, la nubo flustradis ĉe la oreloj 
de la onta knabino ĉiujn aferojn, 
kiujn tiu bezonis koni, por ke ŝi 
povu orientiĝi en sia onta vivo. La nubo 
havis mildan mallaŭtan voĉon kaj serenajn 
bluajn okulojn. La onta knabino rigardis 
scivole la pejzaĝojn, aŭskultis la vortojn de la 
nubo kaj tuj komprenis ĉion tutece, ĉar ontaj 
infanoj kapablas pensi multe pli rapide kaj 
profunde ol la plej saĝaj el la vivantaj homoj. 

Foje, ili renkontis gajan neĝhomon, kiun 
la onta knabino tuj ekamis. Sed la vetero 
varmiĝis, la neĝhomo komencis fandiĝi kaj 
malgajiĝi. La bluokula nubo tenere brakumis 
ĝin, ĝis la neĝhomo ennubiĝis kaj eksoris 
ĝoje en la ĉielo, nevidata de homaj okuloj. 
Baldaŭ la neĝhomo dankis kaj ridetis, 
adiaŭis la kunvojaĝantojn kaj forsoris rapide. 

Alifoje, la onta knabino rimarkis kelkajn 
delikatajn galantojn, kiujn baldaŭ la suno 
ekvelkigis. La nubo brakumis ilin, ĝis ankaŭ 
ili adiaŭis gaje kaj forsoris tute nevidataj de 
homoj. 

La samo okazis kun forhakita abio kaj 
kun kapreolido falinta en abismon. Unu 
post la alia ili dankis kaj malproksimiĝis 



ien en la profundon de la ĉielo. Kaj kiam 
du sonoriletoj falintaj sur ŝoseon estis 
dispremitaj de kamiono, la onta knabino 
eĉ ne miris, aŭdante baldaŭ iliajn gajajn 
tintadojn en la senlima ĉielbluo. 

Fin-fine venis la tempo, ke ŝi esploru 
ankaŭ la homan vivon de pli proksime. 

Por tio ili rigardis tra fenestroj de grandaj 
kaj malgrandaj konstruaĵoj, ĉu malriĉaj 
ĉu luksaj, tra fenestroj de lernejoj, muzeoj, 
vendejoj, hospitaloj... La nubo vidigis al la 
onta knabino kaj la ĝojojn kaj la suferojn de 
la vivo. 

Foje, ili vizitis bruantan urbon, kie 
senhejmaj malsanaj infanoj suferadis pro 
malsato kaj malvarmo. Apud ili, riĉaj infanoj 
trodikiĝis kaj malsaniĝis pro tro multa 
manĝaĵo. La onta knabino ektremis pro 
indigno kaĵ diris: 

“Mi ne plu volas naskiĝi.” 

Sed la saĝa nubo kuraĝigis ŝin: 

“Karulino, ne pritimu la vivon. Pensu, 
kiom da helpo tiuĵ infanoĵ kaĵ ties gepatroj 
bezonas. Post kiam vi naskiĝos, vi ja 

kapablos plibonigi vian propran vivon kaj 
ankaŭ la vivojn de aliuloj. Tio estos granda 
defio por vi kaj ankaŭ bonŝanco...” 

Kaj la nubo kondukis ŝin al modesta 
vilaĝo en alta montaro. Tie aŭdiĝis granda 
ĥoro, en kiu ĉiuj vilaĝanoj partoprenis. 
Kunkantis infanoj kaj plenkreskuloj, sanuloj 
kaj malsanuloj, maljunuloj en rulseĝoj, 
blinduloj... - ankaŭ la beboj klakfrapis la 
manojn kaj ĝuis la okazaĵon. La vilaĝanoĵ 
estis kunfestantaĵ tradician printempan 
feston, kaĵ iliaĵ koroj batis kune tiom forte, 
ke la onta knabino sentis la ritmon de ilia 
vivoĝojo kaj la varmon de ilia amikeco. 

“Mi ja volas naskiĝi” - ŝi diris. 

Kiam la taŭga momento venis, la nubo 
montris al la onta knabino aviadilon kaj 
diris: 

“Nun ni alkroĉiĝos al la fronta fenestro kaj 
rigardos internen”. 

Tra la fenestro videblis du junaj gepilotoj. 

“Jen viaj ontaj gepatroj” - diris la nubo. 

La onta knabino tutkore ŝatis siajn ontajn 
gepatrojn. Sed tiuj povis nek vidi nek aŭdi 
ŝin. Ankaŭ la blankan nubon bluokulan ili 
ne povis aŭdi, sed tiun ili ja povis vidi, kaj 
longtempe iliaj okuloj direktiĝis al ĝi. Kaj 
tie, ekster la fenestro de la aviadilo kaj ekster 
la oreloj de la ontaj gepatroj, la nubo kaj la 
onta knabino interparolis: 

“Baldaŭ ni separiĝos, karulino, ĉar vi 
devos naskiĝi.” 

“Ĉu vi ne plu akompanos min post mia 
naskiĝo, bona nubo?” 

“Mi estos ĉiam proksime, sed vi ne plu 
aŭdos min. Mi tamen klopodos igi vin senti 
mian ĉeeston. 

Post kiam vi elnubiĝos, vi baldaŭ forgesos 
pri mi. Nur malofte nia kunvojaĝo nebule 
revenos en vian memoron. Dependos de 
vi, ĉu vi kapablos bone profiti pri tiuj raraj 
momentoj...” 

********** 

Sorina estis la filino de du junaj gepilotoj. 
Ŝiaj gepatroj kune stiradis aviadilojn kaj 



ofte devis forlasi la domon por longa tempo. 
Kiam ili laboris, Sorina restis kun siaj geavoj, 
kiuj amegis ŝin. Somere, kiam la gepatroj 
feriis, ili prenis ŝin per aviadilo en belajn 
lokojn, kie videblis montoj, arbaroj, lagoj, 
riveroj, marbordoj... 

Foje, la gepatroj de Sorina rakontis al ŝi, 
kiel ili elektis ŝian nomon. Ŝajnas, ke foje ili 
estis tre lacaj post longa malfacila pilotado, 
kiam ili iris ripozi kune. Ili ekdormis kaj 
havis la saman sonĝon! En tiu sonĝo ili vidis 
knabinon sorantan en la ĉielo, akompanata 
de malgranda blanka nubo. La knabino 
ridetis kaj malaperis. Post kelkaj monatoj ilia 
unua infano naskiĝis. Tiu estis knabino kaj 
ili nomis ŝin Sorina. 

Tiu rakonto forte impresis la knabinon. 

Ŝi ofte rigardis la ĉielon kaj imagis al si, ke ŝi 
estas soranta... Ŝi ofte desegnis sin soranta 
kune kun nuboj super belaj pejzaĝoj... 

La jaroj pasis rapide kaj glate, ĝis Sorina 
fariĝis dek-jaraĝa. Tiam ŝi subite malsaniĝis 
kaj oni enhospitaligis ŝin. La kuracistoj kaj 
la flegistoj faris ĉion eblan por helpi ŝin. 
Malgraŭ tio, la knabino havis tiom fortajn 
dolorojn en la gorĝo, ke ŝi supozis, ke ŝi ne 
plu povus elteni tion. Ŝia febro altiĝis kaj 
la doloroj fariĝis eĉ pli aĉaj... kaj eĉ pli... 
Sorina ne plu havis forton por krii aŭ plori. 

Kaj jen subite la doloroj mildiĝis. Kvazaŭ 
malvarmeta kareso atingis ŝin. Ŝi malfermis 
iomete la palpebrojn kaj vidis apud si la 
blankan nubon. 

“Saluton!”- ŝi diris al sia malnova amiko, 
kvazaŭ ili separiĝis antaŭ nur kelkaj horoj. 
“Ĉu mi ennubiĝis?” 

“Nur portempe” - respondis la nubo. “Vi 
estas tre bonŝanca. Vi revenos hejmen sen 
doloroj. Kaj ĉi-foje vi rememoros ĉion...” 

Sorina sentis sin malpeza kaj sana. Silente 
ili eksoris kune super la hospitalo kaj super 
la urbo. Estis aŭtune kaj agrabla venteto 
portis orkolorajn foliojn kaj bonodorajn 
petalojn de lila lilako. La ĉielo lilkoloriĝis 
pro la sunsubiro. Sorina sentis sin travidebla 

kaj trapasita de milda malvarmeta lila lumo. 
Ankaŭ la nubo ekhavis lilajn nuancojn. Aroj 
de alaŭdoj trapasis ilin gaje. 

Sorina sentis nepriskribeblan senton de 
feliĉo kaj amon por ĉiuj kaj ĉio. Senlima 
kiel la ĉielo estis tiu subita feliĉo, fakte ĝi 
fariĝis la ĉielo mem, kiun trapasis nun la 
aera knabino. Kaj en tiu transvorta feliĉo, 
ŝi subite aŭdis la ampensojn de ŝiaj gepatroj 
rilate al ŝi kaj iliajn preĝojn por ŝi. Ŝi aŭdis 
ankaŭ la geavojn, ŝian amatan instruistinon 
kaj ŝiajn plej bonajn geamikojn pensantajn 
pri ŝi kun amo kaj tutkore dezirantajn ŝian 
resaniĝon... 

“Mi volas reveni al ili. Mi volas brakumi 
ilin...” - ŝi diris. 

Sorina vekiĝis en blanka hospitala lito. Ŝi 
ne plu sentis dolorojn, sed estis ege laca kaj 
soifa. La kuracisto rigardis ŝin atente, kaj 
en liaj okuloj ŝi iel sentis eĥon de tiu feliĉo, 
kiun ŝi ĵus spertis. Tiam ŝi komprenis, ke 
tiun ĉielan soradon ŝi ĉiam rememoros. 

Ŝi respondis al kelkaj demandoj de la 
kuracisto. Ŝia voĉo estis malforta pro laco, 
sed la gorĝo ne doloris, kiam ŝi parolis. Ŝi 
trinkis glason da akvo, mirante, ke simpla 
akvo povas ŝajni tiom bongusta, kiam 
la gorĝo ne plu doloras. Apud la kuseno 
ŝi trovis sian malnovan pluŝ-ursidon. Ŝi 
komprenis, ke la gepatroj alportis ĝin tien. 
Oni tuj venigis ilin en la ĉambron, kaj 
imagu al vi, kiom ili ĝojis triope. 

Sed la kuracistoj ne permesis, ke Sorina 
revenu hejmen tuj. Ili diris, ke ŝi devas 
ripozi kelkajn tagojn en la hospitalo, engluti 
pilolojn kaj manĝi ĉion, kion oni donos al ŝi. 

La knabino estis tre laca kaj ekdormis. Ŝi 
sonĝis, ke ŝi soras super bonodora lilako. En 
la sonĝo la blanka nubo rigardis ŝin ame. 

La lilaka odoro fariĝis pli kaj pli forta kaj... 
ŝi vekiĝis. Apud ŝia lito troviĝis glaso kun 
malgranda branĉo de lila lilako. Ridetanta 


junulino estis rigardanta ŝin per serenaj 
bluaj okuloj. Ŝi portis neĝblankan robon. 

“Bonan tagon, Sorina! Mi estas Kora. Jen, 
mi alportis al vi libron kun belegaj fotoj...”. 

Kora estis dietisto. Ŝi venis por konsili al 
la knabino kiel nutri sin, por ke ŝi fariĝu 
forta kaj energiplena. La libro, kiun ŝi 
alportis enhavis fotojn pri fruktoj, legomoj, 
nuksoj, semoj, cerealoj, fungoj... Ĝi ankaŭ 
enhavis tre facilajn receptojn pri bongustaj 
salatoj, supoj, kaĉoj kaj kukoj. En la ĉapitro 
pri herboteoj videblis fotoj pri folioj, floroj, 
semoj kaj radikoj. Sorina estis ravita pri la 
bela libro. Kora diris, ke ŝi povas eklegi ĝin 
kaj poste preni ĝin hejmen. 

Tiutage ili babilis longe kaj ekamikiĝis. 
Kora rakontis al ŝi interalie, ke en la mondo 
ekzistas multaj infanoj, kiuj suferegas pro 
malsato kaj manko de pura akvo. 

“Tion mi scias” - diris Sorina, iom 
mirante pri sia subita rememoro. 

Kora daŭrigis: “Nun la sciencistoj 
klopodas trovi novajn manierojn por adapti 
sanigajn fruktojn kaj legomojn al malmildaj 
klimatoj, por plibonigi la klimatajn 
kondiĉojn kaj la grundojn, por kreskigi 
sanigajn bongustajn algojn en oceanoj kaj 
maroj...” 

Sorina atente aŭskultis ĉion, kaj en ŝian 
menson alvenis nova penso. Ŝi diris: 

“Ankaŭ mi volas labori tiudirekten, kiam 
miaj lernojaroj finiĝos. Mi volas kontribui al 
tiuj projektoj, por ke ĉiuj infanoj povu nutri 
sin per sanigaj bongustaj manĝaĵoj kaj trinki 
puran akvon.” 

Korina ekĝojis: 

“Bonega ideo! Pormomente indas legi 
atente la libron, kiun mi donis al vi. Ju pli 
vi lernos pri sanigaj vivkutimoj, des pli vi 
povos plibonigi vian vivon kaj eventuale 
helpi aliulojn.” 

La okuloj de Sorina direktiĝis al la 
fenestro. De ekstere, blanka nubo estis 
rigardanta ilin. 


■> 32 /juna amiko 


Recenzoj 



Luiza Carol 

La knabino 
el la montaro 

Pri la volumoj “La migro- kaj 
lernojaroj de Heidi” kaj “Heidi 
povas apliki, kion ŝi lernis” de 
Johanna Spyri, elgermanigitaj 
de Dietrich Michael Weidmann, 
2016, Uster, Svislando. 

T iu ĉi recenzo rilatas 
al la du libroj pri 
Heidi, la knabino el 
la Svisa Alpa montaro. Eble 
vi jam ekkonis la amindan 
knabinon Heidi, ĉu legante 
tiujn famajn librojn en 
via denaska lingvo, ĉu 
spektante filmon aŭ 
teatran spektaklon aŭ televid-serion pri 
ŝi. Tiukaze vi verŝajne ĝojos rerenkonti ŝin 
en bela Esperanta traduko. Se vi ankoraŭ 
ne konatiĝis kun Heidi, vi espereble 
havos tre agrablan surprizon ekkoni tiom 
mirindan infanon, samkiel mi mem havis 
neforgeseblan ĝojon, legante la unuan 
fojon tiujn librojn antaŭ kelkaj jardekoj. 

Mi konsilas vin komenci la legadon de la 
volumo “La migro- kaj lernojaroj de Heidi” 
kaj daŭrigi kun la sekva volumo, “Heidi 
povas apliki, kion ŝi lernis”. 

Heidi estas mirinde bonkora infano, 


kiun ĉiuj ekamas, ĉar ŝi estas adaptiĝema, 
helpema kaj ĝojema. Ŝi devas travivi 
spertojn, kiuj aliajn infanojn eble timigus, 
sed ŝi estas tiom saĝa, ke ŝi sukcesas 
adaptiĝi al cirkonstancoj, plibonigi kelkajn 
cirkonstancojn kaj eĉ plibonigi la vivojn 
de tiuj ĉirkaŭantaj ŝin, ĉu infanoj ĉu 
plenkreskuloj. Kvankam Heidi estas orfa 
kaj en la komenco ne sufiĉe zorgata de 
siaj parencoj, je la fino de la romano ŝia 
avo amegas ŝin, kaj krome ŝi jam havas 
multajn verajn geamikojn. 

Mi preparis por vi etan demandaron. 

Mi elektis tri el la malfacilaj aŭ mal- 
kutimaj situacioj, kiujn Heidi devas 
alfronti en la romano. Mi lasos al vi 
tempon pripensi kion vi farus en similaj 
situacioj. Eble estus bone eĉ surpaperigi 
viajn respondojn, por ke 
vi povu kompari ilin poste 
kun la reagoj de Heidi. 
Tiujn reagojn mi malkaŝos 
al vi sur alia paĝo. 

Jen la demandoj: 

1. Imagu, ke vi devas 
subite transloĝiĝi en 
kabanon, ĉe stranga 
malgastema parenco, kiun vi tute ne konas. 
Tie vi trovas nek liton, nek littukojn, nek 
kusenon. Kiel vi reagus? 

2. Imagu, ke vi atendas la viziton de via 
plej bona amikino, kiun vi longtempe ne 
povis renkonti. Ĝuste kiam ŝi devas alveni 
kune kun sia familio, aperas la kuracisto 
de tiu familio, por anonci malgaje ke la 
atenditoj devis prokrasti sian viziton. 

Vi rememoras tiun kuraciston, ĉar li 
foje helpis vin ame kaj kompetente. Vi 
rimarkas, ke li estas profunde malgaja. 

Kiel vi reagus? 

3. Imagu, ke vi faris tre bonan agon, pro 
kio iu riĉa sinjorino estas dankega al vi. Ŝi 
volas rekompenci vin ; kaj demandas vin, 
kion vi deziras. Kiel vi reagus? 

Jen la respondoj (sed unue provu mem!): 

1. Heidi trovas etan subtegmentan 
fojnejon, kie ŝi ĝoje admiras la ĉielon 
videblan tra truo. Ŝi rapide trovas rimedojn 
por prepari tie bonodoran kuŝejon el fojno. 
Ŝia avo donas al ŝi dikan sakon ; kiun ŝi uzas 
kiel kovrilon. Tiel ŝi enlitiĝas tre kontenta. 

2. Kvankam ricevanta malagrablan ŝokon, 
Heidi estas sufiĉe sentema por rimarki 
kaŝitan ; nekutime profundan malgajecon 
en la okuloj de la kuracisto. La kaŭzo de 

tiu malgajeco estas la fakto ; ke la bona 
kuracisto ĵus vidviĝis. Sed Heidi ne scias 
tion. Ŝi supozas ; ke la sola kialo de la 
malfeliĉa mieno de la kuracisto estas ties 
embarasa tasko anonci la bedaŭrindan 
prokraston de la vizito. La knabino 
kompatas la kuraciston kaj klopodas konsoli 
lin. Ŝia menso serĉas kialojn por ne troigi la 
malagrablaĵon ; eĉ por bagateligi ĝin. Jen la 
fragmento: 

“Heidi tiom deziris regajigi la sinjoron 
Doktoron ; ke ŝi rekomencis konvinki lin, 
ke daŭros tiom mallonge sur la alpopaŝtejo ; 
ĝis revenos la longaj ; varmaj somertagoj ; ke 
oni tion apenaŭ rimarkos ; kaj dum tio Heidi 
mem tiel konvinkiĝis pri sia konsolo ; ke ŝi 


alvokis supre al la avo tute gaje: Tli ankoraŭ 
ne ĉeestas, sed ne daŭros longe, ĝis ankaŭ ili 
venos/” 

3. Heidi petas la bonan sinjorinon donaci 
bonan liton kune kun kusenoj kaj kovriloj 
al blinda malsana maljunulino, loĝanta 
apude. Indas mencii, ke Heidi jam estis 
ricevinta bonan liton kiel donacon, dum la 
maljunulino malfacile eltenus la vintron 
en la montaro, sen sufiĉe bonaj matraco, 
kovriloj kaj kusenoj. 

En miaj adoleskaj jaroj mi tiom ekscitiĝis 
pri tiu mirinda knabino de la montaro, ke mi 
tuj komencis imiti ŝin ; tute nature. Fojfoje 
miaj streboj imiti ŝian karakteron pli-malpli 
sukcesis. Sed kutime la reagoj de la infanoj kaj 
plenkreskuloj ĉirkaŭ mi ne estis tiom pozitivaj 
kiel en la romano. La influo, kiun Heidi havis 
super min ; estis tiom granda, ke eĉ nun mi 
verŝajne imitas ŝin kelkfoje, senkonscie. 
Bonkoreco, optimismo kaj gajeco estas bonaj 
sanigaj trajtoj en ĉiuj etapoj de la vivo. Sed, se 
vi inklinos imiti ŝin, samkiel mi faris kaj eble 
daŭre faras... - ne supozu, ke vi ŝanĝos tiom 
facile la tutan mondon ĉirkaŭe... Indas pensi, 
ke unue por vi mem estas bone kaj ĝojige 
trovi la bonajn flankojn de ĉiuj situacioj kaj 
de ĉiuj homoj, ame helpi viajn konatulojn laŭ 
viaj kapabloj kaj tutkore ĝui la belecon de la 
naturo, samkiel Heidi kutimis fari. Poste, kiu 
scias, eble ankaŭ aliaj imitos vin... 

Enigmo 



Hori Yasuo 

Enigmo 
pri Japanio 

Unu paro sidas kaj ĝoje babilas. 
Kion ili faras? 



T iu ĉi estas kafejo. Dekstre en 
la ĝardeno estas japanstilaj 
ombreloj kaj maldekstre pendas 
belaj ŝtofoj. Sur la tablo troviĝas 
kuveto. Certe en ĝi estas du tasoj da 



kafo. Sub la tablo estas blanka akvo. 

Kio ĝi estas? Por kio estas akvo en la 
kafejo? Ĉu vi jam komprenis, kion la 
paro faras? 

Ili varmigas siajn piedojn per varma 
akvo el varma fonto. Homo starante 
vivas, kaj do la piedoj estas ĉiam 
pli mal-varmaj ol la kapo. Kiam oni 
varmigas siajn piedojn, la sango bone 
cirkulas supren kaj sanigas la korpon. 
En multaj turismaj lokoj oni povas trovi 
“varman akvon por piedoj” “ashiyu” 
ĉar Japanio estas vulkana lando ; kaj do 
ĉie fontas varma akvo. 

Piedo = ashi = per hiragana: fc L 
Bano = yu = per hiragana: 


Solvo de la krucenigmo 
el la antaŭa numero: 

Solvo de la alumet- 
enigmo el la paĝo 13:1 

LASTE, la absolute spektakla tria etaĝo 


Lernanto - en la 
centro de la atento 



La rubrikon 
prizorgas: 
Stefan MacGill 


Kiel vi fartas kiel lernanto? 

Ĉu vi ĝuas vian tempon en via 
lernejo? Se jes, kial? Se ne, kial 
ne? Kiujn partojn vi ĝuas? 

Kiujn aspektojn vi ne ĝuas? 

S e vi jam ne plu estas lernejano, 
respondu la demandojn pri via 
tempo en lernejo. Kompreneble, 
lernado ne ĉesas, ekde kiam vi ne plu 
vizitas lernejon. Iel, oni plue lernas tra la 
tuta vivo - eĉ se nur reage al spertoj kaj 
malsukcesoj. 

Tradicie, edukado estis instruisto- 
centra. Tio daŭras multloke, sed pli kaj 
pli la emfazo transiras al la bezonoj kaj 
deziroj de lernantoj. La kreskanta rolo 
de komputiloj malfermas multajn novajn 
eblojn por lernado - ofte per forumoj 
unu ret-vizitanto povas helpi aliajn. 

Jen kelkaj el la temoj de la Jaro de 
la Lernanto, proklamita de Universala 
Esperanto-Asocio (UEA) kaj realigata 
kunlabore kun ILEI. Ĝi ekis en la 
Universala Kongreso (UK) en Nitro, 
Slovakio, kaj venos al la fino en Seulo, 
Koreio, en julio 2017. Ene de tiu jaro 
okazos ĉ. 14 eventoj en ĉiuj kontinentoj 
- kun sugestoj al lokaj societoj kaj Landaj 
Asocioj de UEA kiel aranĝi proprajn 
eventojn aŭ aliajn aktivaĵojn. Tri gravaj 
artikoloj prezentas la Jaron kaj la 
kalendaron de eventoj en la juli-aŭgusta 
numero de la revuo Esperanto. Same 
faras la retejoj de ILEI ( ilei.info ) kaj la 
nova retejo de UEA: Aktivulo.net. 

Ĝuu la krucenigmon kaj per ĝi lernu 
kelkajn novajn vortojn pri edukado kaj 
lernado! 



Jaro de la Lernanto 

(R) uzu la radikon (sen finaĵo) 

Horizontale -» 

2. Eterna varbslogano de esperantistoj: 

“_al la kursoU (5) 

6. Loko en Kroatio kun multaj akvofaloj. 
Ĉu vi dormis tra lecionoj de geografio? 

9. Studaranĝo - ili figuras multe en la 
programo de UEA pri Aktivula Maturigo 
(AMO). (9) 

11. La tenilo por la korpoparto, kie okazas 
lernado. (R 5) 

12. Vasta kredo: “Per edukado, ĉio estas 

_•” (4) 

13. Verda legomo uzata en salato. Ĉu vi 
dormis tra lecionoj de biologio? (7) 

15. Valora metaL (R 2) 

16. Ujo, kiun portas instruisto aŭ 
studento por teni lernilojn. (R 3) 

17. De kie lernanto tiras siajn 
hejmtaskojn (se ne manĝis ilin la hundo). 
(2-4) 

19. Se via ekzameno ne sukcesas, vi ofte 


■> 36 /juna amiko 


LASTE, la absolute spektakla tria etaĝo 


havas eblon provi ĝin en dua_. (4) 

20. Mallongigo por iu verko de la nuna 
krucenigma kreinto - pri brua vekilo. (2) 

21. Intelekta diskutpunkto: “Kio venis 

unue, la kokino aŭ la_ oT (2) 

22. Akademia aŭ scienca kunveno; okazis 
regule en konferencoj de ILEI (R 7) 

27. Praepokaj skribsistemoj uzitaj en 
pluraj landoj. (R 3) 

29. Scienca, matematika aŭ alia 
diagramo aŭ bildo por ilustri akademian 
dokumenton. (R 6) 

30. Nuntempe instruado temas pli pri 

lern_o - stimula al lernantoj mem studi 

kaj esplori. (2) 

31. Granda prabest' simila al bovino 
aŭ bizono. Ĉu vi dormis tra lecionoj de 
zoologio? (R 2) 

33. Supernivelaj studentoj devas fari 
longajn, malfacilajn verkojn. (6) 

35. Sepjara infano ne estas sufiĉe 

_por studi geometrion aŭ 

trigonometrion. (6) 

37. Signifa tempoperiodo. “Ni nun trovas 

ĝin en la informadika_.” (5) 

38. Frakcion. Parteton de la tuto. Ĉu vi 
dormis tra lecionoj de matematiko? (4) 

39. Scienca aŭ matematika ideo, kiu estas 
ankoraŭ ne pruvita. (6) 

40. Orgojla sciencisto: “ Mia inventaĵo 

_la tutan koncepton pri mia 

scienca branĉo!” (7) 

42. Tradicia japana formo de teatro. Ĉu vi 
dormis tra lecionoj de kulturo? (2 R) 

43. Por esti sukcesa studento, vi devas 

esti plena je_. Viaj malfacilaĵoj 

plenskribi la nunan enigmon atestas je 
tio! (7) 

Vertikale i 

1. Kion faras tradiciaj poetoj daŭre. Ili 

volas naski similsonajn vortparojn. Ili 
celas al_. (5-3 R) 

2. Religiulo, kiu rezignas pri komforta 
vivo eble strebas eduki sin. (6) 

3. Loko, kie oni tradicie instruas kaj 
homoj studas (7). 


4. Du pronomoj - la unua por objekto, la 
dua pri grupo, kiu inluzivas la parolanton 
( 2 - 2 ) 

5. Edukejon por akiri super-nivelajn 
sciojn, la pinton de intelekta studado. (13) 

6. Eduka strebo: “Kiu_ 

la venontan mondskuan ideon aŭ 
produkton?” (5) 

7. Bero (R 3) 

8. Akademia studsesio kun multaj 
kontribuantoj. Okazos tiu en Timisoara, 
Rumanio, en novembro. 

10. Tipa ĉefa studa periodo, kiu entenas 
fakte 9 ĝis 10 monatojn da studado. (4) 

14. Sufikso, kiu montras instrumenton. 

Ĉu vi dormis tra la Esperanto-kurso? (2) 

18. La esenco de studado estas la 

_o de informoj kaj 

ideoj. (2-7) 

19. Intelektajn diskutojn, kie multaj 
personoj povas doni siajn vidpunktojn. 
Devenas el romia koncepto. (7) 

23. Sprone al agado - eventuale rilata al 
lernado. (3) 

24. Valora loko por lerni pri la pasinteco. 

(5) 

25. Metala elemento kun la atoma 
numero 30. Ĉu vi dormis tra lecionoj de 
kemio? 

26. Se la lernemulo estas analfabeto, 

necesas leg_i librojn por tiu persono. 

28. La antaŭlasta tradicia planedo, nun ke 
Pluto ne pli estas konsiderata planedo. Ĉu 
vi dormis tra lecionoj de astronomio? 

32. En tradicia edukado necesis multe 

_la lernantojn. (4) 

34. Junulara Organizo Internacia 
(mallongigo 3) 

36. Prononco de la mallongigo por 
amaskomunikilo, kiu iom kontribuas al 
lernado, sed kiu multe malhelpas al la 
lerna procezo. (4) 

40. Verko, kiun lernantoj regule devas 
pretigi pri difinita temo (3 R) 

42. En sekse miksitaj lernejoj,_ 

lernantoj lernas kune en la samaj 
klasĉambroj (2) 

kornoj^ 

/ estas belegaj, 

A sed miaj kruroj 
\ aspektas terure. 


Atentujen 
sovaĝa hundo 


Tiuj kornoj ne savos 
vin. Mi manĝos vin^ 

Dankon 

Kukuo. 


Vi ne devis 
paroli malbone 
pri viaj kruroj, 
, ili savis vin. > 


Mi esperas ke vi 
kaptis la instruon 


Do, Kukuo. Cu vi “ 
,( jam vidis kiajn belajn 
krurojn mi havas? 

